open-index/open-wikipedia-markdown huggingface dataset:
โฆษา

**โฆษา** (; Ghosha) เป็นนักปรัชญาอินเดียโบราณและโหรในยุคพระเวท เธอป่วยด้วยความผิดปกติทางผิวหนังตั้งแต่เด็ก ทำให้เธอมีรูปลักษณ์ที่ผิดแปลกไป ต่อมาอัศวินีกุมารได้รักษาเธอให้หายจากความผิดปกตินี้และช่วยฟื้นฟูความเยาว์วัยของเธอ เธอเป็นผู้สันทัดในพระเวท และนิพนธ์บทสวดรรเสริญสองบทในฤคเวท ชื่ออื่นของเธอคือ *มนตรทริกา* (mantradarika) และเธอได้รับการยกย่องเป็นพรหมวทินี

บิดาของโฆษาคือกักษิวัต ผู้สืบเชื้อสายมาจากทีรฆตมะ ทั้งคู่เป็นผู้นิพนธ์บางตอนในฤคเวท เธอป่วยด้วยโรคเรื้อนซึ่งทำให้เธอมีรูปลักษณ์ที่ผิดปกติ เธอได้ตั้งปณิธานดำรงตนเป็นพรหมจารีย์เป็นช่วงเวลายาวนาน และสวดบูชาต่อพระอัศวินเป็นประจำ พระอัศวินเป็นเทวแพทย์สององค์ผู้สันทัดในการรักษาและฟื้นฟูความเยาว์วัย พระอัศวินได้สอนมธุวิทยา วิทยาในพระเวทที่เกี่ยวกับความลับในการเรียนรู้เพื่อฟื้นฟูความเยาว์และได้รับความรู้มหาศาลเพื่อที่จะช่วยให้โฆษาหายจากโรคเรื้อน หลังการสวดภาวนาต่อเนื่องอย่างยาวนาน เธอสมความปราถนาในการหายจากโรคเรื้อน และได้แต่งงาน มีบุตรหนึ่งคนคือ สุษสตยะ (Suhstya) ซึ่งก็เป็นผู้นิพนธ์ตอนหนึ่งในฤคเวทอีกเช่นกัน

โฆษาเป็นผู้นิพนธ์บทสวดสรรเสริญอัศวินีกุมารจำนวนสองบทอยู่ในมณฑลที่สิบของฤคเวท บทแรกเป็นการสรรเสริญพระอัศวิน และบทที่สองเป็นความปราถนาส่วนตัว บอกเล่าความรู้สึกส่วนตัวและความปราถนาในขีวิตแต่งงาน

## อ้างอิง

### บรรณานุกรม
*
*
*
*
สำนักงานปราบปรามยาเสพติด

**สำนักงานปราบปรามยาเสพติด** หรือ **ดีอีเอ** (, **DEA**) เป็นหน่วยงานบังคับใช้กฎหมายของรัฐบาลกลางสหรัฐ สังกัดกระทรวงยุติธรรมสหรัฐ มีหน้าที่ปราบปรามการค้าและจำหน่ายยาเสพติดภายในสหรัฐ เป็นหน่วยงานหลักในการบังคับใช้กฎหมายภายในประเทศด้วยรัฐบัญญัติสารควบคุม (Controlled Substances Act) ซึ่งแบ่งเขตอำนาจกับสำนักงานสอบสวนกลาง (FBI) กองบังคับการคนเข้าเมืองและศุลกากรสหรัฐ (U.S. Immigration and Customs Enforcement หรือ **ICE**) และกองพิทักษ์ชายแดนและศุลกากรสหรัฐ (U.S. Customs and Border Protection หรือ **CBP**) ดีอีเอมีหน้าที่แต่ผู้เดียวในการประสานงานและสอบสวนยาเสพติดของสหรัฐทั้งในและต่างประเทศ

## อ้างอิง

หมวดหมู่:กระทรวงยุติธรรมสหรัฐ
พัก กยู-ย็อง

**พัก กยู-ย็อง** (; เกิด 27 กรกฎาคม ค.ศ. 1993) เป็นนักแสดงชาวเกาหลีใต้ เริ่มเป็นที่รู้จักจากการแสดงบทสมทบในละครโทรทัศน์เรื่อง *[[รักจัง ๆ หัวใจข้ามขั้ว]]* (2018), *[[ดอกไม้แห่งแดนดิน]]* (2019), *[[เรื่องหัวใจ ไม่ไหวอย่าฝืน]]* (2020) และ *[[สวีทโฮม (ละครโทรทัศน์)|สวีทโฮม]]* (2020) ซึ่งจากการแสดงเป็น "ยุน จี-ซู" มือเบสจากเรื่อง *สวีทโฮม* ทำให้เธอได้รับการเสนอชื่อให้เข้าชิงรางวัลแพ็คซังอาร์ต อวอร์ดส์ สาขานักแสดงหญิงหน้าใหม่ยอดเยี่ยม ประเภทละครโทรทัศน์ ในปี 2021 จากนั้นเธอได้รับบทบาทนักแสดงนำเป็นครั้งแรกในบท "คิม ดัล-รี" จากละครโทรทัศน์เรื่อง *[[ดัลลีและคุณชายจอมอวดดี]]* (2021) ซึ่งทำให้เธอได้รับรางวัลนักแสดงหญิงหน้าใหม่ยอดเยี่ยม จากเคบีเอส ก่อนที่ผลงานในฐานะนักแสดงนำของเธอในเรื่อง *[[จูบรักปลดล็อก]]* (2023) จะทำให้เธอได้รับรางวัลนักแสดงหญิงยอดเยี่ยมทางมินิซีรีย์ จากเอ็มบีซีทีวี ในปี 2023

## วัยเด็กและการศึกษา
พัก กยู-ย็อง เกิดเมื่อวันที่ 27 กรกฎาคม ค.ศ. 1993 ที่มหานครปูซานเธอเข้ารับการศึกษาที่โรงเรียนมัธยมภาษาต่างประเทศปูซาน ก่อนจะเข้าเรียนต่อที่มหาวิทยาลัยย็อนเซ ซึ่งเป็นมหาวิทยาลัยเอกชนในกรุงโซล และสำเร็จการศึกษาระดับปริญญาตรีในภาควิชาเสื้อผ้าและสิ่งทอ

## การเป็นนักแสดง
พัก กยู-ย็อง ได้รับความสนใจจากเจวายพีเอนเตอร์เทนเมนต์ เมื่อครั้งเธอได้ขึ้นปกนิตยสารของมหาวิทยาลัย ในปี ค.ศ. 2015 และได้เซ็นสัญญาเป็นนักแสดงฝึกหัด จนกระทั่งมีผลงานครั้งแรกในปี ค.ศ. 2016 จากการแสดงมิวสิกวิดีโอเพลง "Crosswalk" ซึ่งเป็นซิงเกิลเดี่ยวของ โช กว็อน สมาชิกวงทูเอเอ็ม ตามมาด้วยผลงานการแสดงในละครชุดเป็นครั้งแรกในฐานะนักแสดงรับเชิญที่ปรากฏตัวเพียง 3 ตอน ในเรื่อง *[[ทัชชิง ยู: ยอมให้จับนะ ยัยนางฟ้า]]* (2016) ก่อนจะมีบทบาทการแสดงอย่างเต็มตัวในบทบาทนักแสดงสมทบของละครเรื่อง *[[วุ่นหัวใจ ยัยผีจอมป่วน]]* ทางช่องทีวีเอ็น (2016) และ *[[ตุลาการ ศาลนักเรียน]]* ทางช่องเจทีบีซี (2016–2017)

ในช่วงระหว่างปี 2017–2019 เธอแสดงเป็นตัวละครสมทบในละครโทรทัศน์หลายเรื่องเช่น *[[คดีป่วน ชวนให้รัก]]* (2017), *[[สู้สุดฝัน รักสุดใจ]]* (2017), *[[เดอะ เติร์ด ชาร์ม]]* (2018), *[[ลุ้นรักฉบับโบนัส]]* (2019), *[[ดอกไม้แห่งแดนดิน]]* (2019) จนกระทั่งในปี 2020 เธอมีผลงานที่โดดเด่นในบท "นัม จู-รี" นางพยาบาลโรงพยาบาลจิตเวช จากละครชุดที่เผยแพร่ทางช่องทีวีเอ็นและเน็ตฟลิกซ์เรื่อง *[[เรื่องหัวใจ ไม่ไหวอย่าฝืน]]* ซึ่งทำให้เธอโด่งดังและมีชื่อเสียงในวงการโทรทัศน์ทวีปเอเชีย

ในปี 2020 เธอได้แสดงเป็นตัวละครหลักในละครชุดเรื่อง *[[สวีทโฮม (ละครโทรทัศน์)|สวีทโฮม]]* และ *[[ผู้พิพากษาปีศาจ]]* (2021) จนกระทั่งเธอได้รับนักแสดงนำเป็นครั้งแรกในเรื่อง *[[ดัลลีและคุณชายจอมอวดดี]]* ทางช่องเคบีเอส

### ผลงานละครโทรทัศน์

### มิวสิกวิดีโอ

## อ้างอิง
หมวดหมู่:นักแสดงเกาหลีใต้
หมวดหมู่:บุคคลที่เกิดในปี พ.ศ. 2536
หมวดหมู่:นักแสดงหญิงชาวเกาหลีใต้
หมวดหมู่:นักแสดงละครโทรทัศน์หญิงชาวเกาหลีใต้
หมวดหมู่:นักแสดงภาพยนตร์หญิงชาวเกาหลีใต้
หมวดหมู่:ศิษย์เก่าจากมหาวิทยาลัยย็อนเซ
หมวดหมู่:นักแสดงหญิงจากปูซาน
รถถังดับเพลิง

**รถถังดับเพลิง**เป็นพาหนะเฉพาะทางสำหรับการผจญเพลิงที่ถูกพัฒนาขึ้นในสาธารณรัฐประชาชนจีน โดยมีจุดประสงค์เพื่อรับมือกับสถานการณ์เพลิงไหม้ที่มีความรุนแรงสูงและมีความเสี่ยงต่อชีวิตของเจ้าหน้าที่ดับเพลิงทั่วไป รถถังประเภทนี้พัฒนาขึ้นโดยดัดแปลงจากตัวถังของรถถังหลักแบบ 69/79 ซึ่งเป็นรถถังที่จีนผลิตและใช้งานอย่างแพร่หลายในช่วงสงครามเย็น การนำตัวถังรถถังมาใช้ช่วยให้ยานพาหนะมีความแข็งแรง ทนทาน และสามารถปฏิบัติงานในสภาพแวดล้อมที่เลวร้ายได้ดีกว่ารถดับเพลิงทั่วไป

โครงการพัฒนารถถังดับเพลิงเริ่มต้นในปี พ.ศ. 2544 โดยความร่วมมือของบริษัท Inner Mongolia Century Fire Science and Technology Development Co., Ltd. และบริษัท Inner Mongolia First Machinery Group Corporation ซึ่งตั้งอยู่ในเขตปกครองตนเองมองโกเลียใน บริษัทหลังเป็นผู้ผลิตยุทโธปกรณ์รายใหญ่ของจีน ทำให้มีความเชี่ยวชาญในการออกแบบและดัดแปลงโครงสร้างยานเกราะเพื่อการใช้งานเฉพาะด้าน นับเป็นตัวอย่างของการนำเทคโนโลยีทางทหารมาประยุกต์ใช้ในภารกิจด้านความปลอดภัยสาธารณะ

รถถังดับเพลิงได้รับการนำไปใช้งานจริงในหลายเหตุการณ์ โดยหนึ่งในกรณีที่เป็นที่รู้จักคือการเข้าควบคุมและดับเพลิงจากโรงงานผลิตดอกไม้ไฟในมณฑลกวางตุ้งเมื่อปี พ.ศ. 2551 ซึ่งเป็นสถานการณ์ที่มีความเสี่ยงต่อการระเบิดสูง ต่อมาในเดือนพฤษภาคม พ.ศ. 2553 แผนกดับเพลิงท้องถิ่นของเมืองอู่ฮั่น มณฑลหูเป่ย์ ได้จัดซื้อรถถังดับเพลิงจำนวนหนึ่งคันด้วยงบประมาณประมาณ 3.2 ล้านหยวน เพื่อนำมาใช้รับมือกับเหตุเพลิงไหม้และอุบัติเหตุอุตสาหกรรมขนาดใหญ่

ด้านการออกแบบ รถถังดับเพลิงถูกสร้างขึ้นมาเพื่อใช้งานในพื้นที่อันตราย เช่น โรงกลั่นน้ำมัน โรงงานปิโตรเคมี และโรงงานอุตสาหกรรมที่เกี่ยวข้องกับสารไวไฟหรือสารเคมีอันตราย ตัวรถหุ้มเกราะเหล็กหนาและมีชั้นป้องกันความร้อน เพื่อปกป้องลูกเรือจากความร้อนสูง แรงระเบิด และเศษซากจากการพังถล่ม นอกจากนี้ยังมีถังเก็บน้ำติดตั้งไว้ภายนอกบริเวณด้านหลังของตัวรถ เพื่อรองรับการฉีดน้ำปริมาณมากอย่างต่อเนื่อง

คุณสมบัติเด่นอีกประการหนึ่งคือความสามารถในการขจัดและบดขยี้สิ่งกีดขวาง เช่น ซากอาคารหรือโครงสร้างที่พังถล่ม ซึ่งช่วยให้รถสามารถเข้าถึงจุดเกิดเหตุได้แม้ในกรณีที่รถดับเพลิงทั่วไปไม่สามารถเข้าไปได้เนื่องจากสภาพแวดล้อมที่เป็นอันตราย รถถังยังติดตั้งปืนฉีดน้ำที่ควบคุมด้วยระบบอิเล็กทรอนิกส์ ซึ่งสามารถฉีดน้ำแรงดันสูงไปยังเป้าหมายได้อย่างแม่นยำ รวมถึงมีระบบพ่นโฟมสารหน่วงไฟจำนวนสองกระบอกสำหรับรับมือกับเพลิงไหม้จากของเหลวไวไฟ

ภายในตัวรถมีการติดตั้งระบบตรวจจับและเตือนภัยจากแก๊สพิษ เพื่อเพิ่มความปลอดภัยให้แก่ลูกเรือ พร้อมทั้งมีระบบหัวกระจายน้ำรอบตัวรถที่ออกแบบมาเพื่อลดอุณหภูมิภายนอก ช่วยป้องกันความร้อนสะสมและลดความเสี่ยงจากไฟลุกลามมายังตัวรถ

นอกจากภารกิจด้านการดับเพลิงแล้ว รถถังดับเพลิงรุ่นนี้ยังมีความสามารถรองรับภารกิจด้านความมั่นคงภายในประเทศ โดยปืนฉีดน้ำแรงดันสูงสามารถนำมาใช้สลายฝูงชน และยังสามารถพ่นสีย้อมเพื่อใช้ระบุตัวผู้ก่อจลาจล ช่วยสนับสนุนการปฏิบัติงานของหน่วยงานความมั่นคงสาธารณะ อีกทั้งยังสามารถฉีดพ่นสารเคมีเพื่อสลายหรือเจือจางสารพิษและสารอันตรายในกรณีเกิดอุบัติเหตุทางอุตสาหกรรมหรือการรั่วไหลของสารเคมีได้อีกด้วย

## อ้างอิง

หมวดหมู่:ยานพาหนะดับเพลิง
หมวดหมู่:รถถัง
หมวดหมู่:อาวุธควบคุมจลาจล
หมวดหมู่:การป้องกันภัยฝ่ายพลเรือน
หมวดหมู่:รถถังแบ่งตามประเภท
อิกา ชฟียอนแต็ก

**อิกา นาตาเลีย ชฟียอนแต็ก** (, ; เกิดวันที่ 31 พฤษภาคม ค.ศ. 2001) เป็นนักเทนนิสอาชีพชาวโปแลนด์ เธอเป็นผู้เล่นที่อายุน้อยที่สุดในสิบอันดับแรกโดยการจัดอันดับของสมาคมเทนนิสอาชีพหญิง (WTA) และมีอันดับสูงสุดอันดับ 1 ของโลก ชฟียอนแต็กเป็นแชมป์ในการแข่งขันเฟรนช์โอเพน ค.ศ. 2020 เป็นผู้เล่นชาวโปแลนด์คนแรกที่คว้าแชมป์รายการแกรนด์สแลม เป็นแชมป์รายการเฟรนช์โอเพนที่อายุน้อยที่สุดตั้งแต่ ราฟาเอล นาดัล ในค.ศ. 2005 และเป็นแชมป์หญิงเดี่ยวที่อายุน้อยที่สุดในรายการแกรนด์สแลม นับตั้งแต่มาเรีย ซาราโปวา ที่วิลเบิลดัน ค.ศ. 2004 เธอขึ้นเป็นอันดับ 1 ของโลกในวันที่ 4 เมษายน 2022 หลังจากจากประกาศเลิกเล่นเทนนิสของแอชลี่ห์ บาร์ตี้ อดีตนักเทนนิสมือ 1 ของโลก ชาวออสเตรเลีย อิกา ชฟียอนแต็กจะกลายเป็นนักเทนนิสชาวโปแลนด์คนแรกที่ขึ้นเป็นมือ 1 ของโลกในประเภทเดี่ยว และเป็นนักเทนนิสชาวโปแลนด์คนที่สองที่ขึ้นเป็นมือ 1 ของโลกในประเภทเดี่ยวและประเภทคู่

## ชีวิตในวัยเด็ก
อิกา ชฟียอนแต็ก เกิดเมื่อวันที่ 31 พฤษภาคม ค.ศ. 2001 ในกรุงวอร์ซอ ตอมัช พ่อของเธอ เป็นอดีตนักพายเรือที่เข้าร่วมการแข่งขันเรือกรรเชียงสี่ส่วนชายในการแข่งขันกีฬาโอลิมปิกที่กรุงโซล ค.ศ. 1988 ดอรอตา แม่ของเธอ เป็นทันตแพทย์จัดฟัน เธอมีพี่สาวคนหนึ่งชื่ออกาตา ซึ่งมีอายุมากกว่าสามปีและเป็นนักศึกษาสาขาทันตกรรมที่มหาวิทยาลัยแพทย์ลูบลิน พ่อของชฟียอนแต็กต้องการให้ลูกสาวเป็นนักกีฬาอาชีพ และต้องการให้เล่นกีฬาเป็นรายบุคคลมากกว่าที่จะเล่นกีฬาเป็นทีมเพื่อควบคุมโอกาสในการประสบความสำเร็จได้ดีขึ้น อกาตาเริ่มต้นจากการเป็นนักว่ายน้ำ แต่เปลี่ยนมาเล่นเทนนิสหลังจากที่เธอมีปัญหากับการว่ายน้ำ อิกาเล่นเทนนิสตามพี่สาวเพราะต้องการเอาชนะเธอและอยากเป็นเหมือนเธอ อกาตาลงแข่งขัน ITF Junior Circuit ใน ค.ศ. 2013 เมื่ออายุได้ 15 ปี แต่หยุดเล่นเนื่องจากอาการบาดเจ็บ อิกาฝึกซ้อมที่แมราวาร์ชาวาเมื่ออายุ 14 ปี ก่อนที่จะย้ายไปที่แลเกียวาร์ชาวาในเวลาต่อมา
## ระดับเยาวชน

ชฟียอนแต็กเคยขึ้นถึงอันดับ 5 ของโลกในระดับเยาชน เธอเริ่มแข่งในรายการ ITF Junior Circuit ในปี 2015 และสามารถคว้าแชมป์ระดับ 4 ติดกันสองรายการในเดือนเมษายนและพฤษภาคม ขณะอายุ 13 ก่อนสิ้นปีเธอขยับไปเล่นในรายการระดับ 2 และได้รองชนะเลิศทั้งประเภทคู่และประเภทเดี่ยว ในรายการ Czech Junior Open เธอเข้าร่วมการแข่งขันแกรนด์สแลมระดับเยาวชนครั้งแรกในปี 2016 ในรายการเฟรนช์โอเพน เข้าถึงรอบ 16 คนสุดท้ายทั้งในประเภทเดี่ยวและคู่ ตามด้วยการคว้าแชมป์รายการ เกรด 1 ที่ Canadian Open Junior Championships โดยการชนะ Olga Danilović ในรอบชิง

ชฟียอนแต็กเริ่มต้นปี 2017 ได้อย่างแข็งแกร่ง เธอคว้าแชมป์ทั้งประเภทเดี่ยวและคู่ในรายการระดับ 1 ที่ Traralgon Junior International แม้ว่าเธอจะตกรอบแรกในออสเตรเลียนโอเพน แต่ในประเภทคู่ เธอสามรรถเข้าถึงรอบชิงชนะเลิศจากการจับคู่กับ Maja Chwalińska โดยแพ้ให้กับคู่ของ Bianca Andreescu และ Carson Branstine หลังจากนั้นเธอได้เข้าชิงรายการระดับ A ที่ Trofeo Bonfiglio แพ้ให้กับ Elena Rybakina เธอจบฤดูการด้วยการเข้าถึงรอบ 16 คนสุดท้ายในรายการ เฟรนช์โอเพน และต้องหยุดยาว 7 เดือนหลังจากการผ่าตัดข้อเท้าขวา

## สถิติการแข่งขันอาชีพ
### การแข่งขันแกรนด์สแลม รอบชิงชนะเลิศ

#### ประเภทเดี่ยว: 1 (ชนะเลิศ)

#### ประเภทคู่: 1 (รองชนะเลิศ)

### รางวัล

;2019
* WTA Fan Favorite Shot of the Year

;2020
* WTA Most Improved Player
* WTA Fan Favorite Singles Player

## อ้างอิง


หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2544
หมวดหมู่:นักเทนนิส
หมวดหมู่:นักเทนนิสหญิง
วัดท่าซุงทักษิณาราม

**วัดท่าซุงทักษิณาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งในตำบลไม้ตรา อำเภอบางไทร จังหวัดพระนครศรีอยุธยา มีที่ดินตั้งวัดเนื้อที่ 25 ไร่ 

ไม่ปรากฎหลักฐานการก่อสร้างวัดที่แน่ชัด สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2245 ได้รับพระราชทานวิสุงคามสีมาเมื่อ พ.ศ. 2250 วัดท่าซุงตั้งอยู่ทางทิศใต้ของบ้านช้างใหญ่ซึ่งน่าจะมีความสัมพันธ์กันด้วย อาจเป็นบริเวณที่ขึ้นซุงที่ล่องมาตามแม่น้ำโดยมีช้างชักลากไปใช้งาน

อาคารเสนาสนะที่สำคัญ ได้แก่ อุโบสถกว้าง 9 เมตร ยาว 16 เมตร สร้างด้วยคอนกรีตและไม้ ศาลาการเปรียญกว้าง 14 เมตร ยาว 34 เมตร สร้างด้วยไม้ กุฏิสงฆ์ จำนวน 14 หลัง เป็นอาคารไม้ 12 หลัง ครึ่งตึกครึ่งไม้ 2 หลัง ศาลาไทยลายทองติดกระจกรอบศาลา หอสวดมนต์ไทยลายทองไม้สักทองทั้งหลัง และฌาปนสถาน ภายในวัดยังมีโรงเรียนประถมศึกษาของทางราชการ และยังมีค้างคาวแม่ไก่นับหมื่นตัวได้เข้ามา อาศัยเกาะอยู่บนต้นไม้ในบริเวณวัดมานานแล้ว ปูชนียวัตถุที่สำคัญ ได้แก่ เจดีย์หลังพระอุโบสถ พระสังกัจจายน์ อายุประมาณ 300 ปี พระพุทธสิหิงค์ อายุประมาณ 200 ปี พระพุทธรูปทรงเครื่อง 80 องค์ และพระประธานในอุโบสถชื่อ *หลวงพ่อเกสร* อายุประมาณ 300 ปี

ประมาณ พ.ศ. 2516 ได้มีการพบกรุพระวัดท่าซุง มีลักษณะเป็นพระพิมพ์ปางสมาธิในกรอบรูปโค้ง เรียกกันว่า *พระกรุหลวงปู่หุ่น* มีลักษณะคล้านพระพิมพ์สมเด็จพระพุฒาจารย์ (โต)

## อ้างอิง

ท่าซุงทักษิณาราม
หมวดหมู่:โบราณสถานในจังหวัดพระนครศรีอยุธยา
โรงเรียนสาธิตมหาวิทยาลัยราชภัฏนครราชสีมา ฝ่ายมัธยม

**โรงเรียนสาธิตมหาวิทยาลัยราชภัฏนครราชสีมา ฝ่ายมัธยม** () ตั้งอยู่ในมหาวิทยาลัยราชภัฏนครราชสีมา เป็นโรงเรียนสาธิต สังกัดกระทรวงการอุดมศึกษา วิทยาศาสตร์ วิจัยและนวัตกรรม (อว.)

## ประวัติความเป็นมา
วันที่ 20 มีนาคม 2563 ในการประชุมครั้งที่ 3/2563 ได้ผ่านมติเห็นชอบจากคณะกรรมการบริหารมหาวิทยาลัย และเสนอต่อสภามหาวิทยาลัย เพื่อก่อตั้งโรงเรียนสาธิตมหาวิทยาลัยราชภัฏนครราชสีมา ฝ่ายมัธยม ขึ้นตามแผนยุทธศาสตร์ของมหาวิทยาลัยราชภัฏนครราชสีมา (พ.ศ. 2562-2565) ภายใต้นโยบายของผู้ช่วยศาสตราจารย์ ดร.อดิศร เนาวนนท์ อธิการบดีมหาวิทยาลัยราชภัฏนครราชสีมา 

ตามคำสั่งมหาวิทยาลัยราชภัฏนครราชสีมา ที่ 796/2563 เรื่อง แต่งตั้งคณะกรรมการดำเนินงานขยายโรงเรียนสาธิตมหาวิทยาลัยราชภัฏนครราชสีมา ระดับมัธยมศึกษา มอบหมายให้ รองศาสตราจารย์ ดร.กิติพงษ์ ลือนาม รองอธิการบดีฝ่ายวิชาการ เป็นประธานการดำเนินงานด้านวิชาการ โดยมีจุดเน้นให้นักเรียนมีความเป็นเลิศด้านวิทยาศาสตร์ คณิตศาสตร์ ภาษาอังกฤษ และทักษะชีวิต มีจิตอาสา ทำงานเป็นทีม และมีจิตอนุรักษ์สิ่งแวดล้อม และเป็นแหล่งปลูกฝังนักเรียนมีความคิดสร้างสรรค์และเป็นนวัตกร ตลอดจนเป็นต้นแบบแหล่งฝึกประสบการณ์วิชาชีพครูและบริหารการศึกษาระดับมัธยมศึกษาที่มีมาตรฐานระดับชาติและนานาชาติ และส่งเสริมความสามารถด้านอ่าน คิดวิเคราะห์ คิดอย่างมีวิจารณญาณ คิดสร้างสรรค์ และได้ดำเนินการแต่งตั้งคณะกรรมการจัดทำหลักสูตรโรงเรียนสาธิตมหาวิทยาลัยราชภัฏนครราชสีมา ระดับมัธยมศึกษาตอนต้น และระดับมัธยมศึกษาตอนปลาย 

วันที่ 15 ธันวาคม 2564 ในการประชุมครั้งที่  2/2564 ได้ผ่านการเห็นชอบหลักสูตรจากคณะกรรมการสถานศึกษาโรงเรียนสาธิตมหาวิทยาลัยราชภัฏนครราชสีมา

วันที่  24 ธันวาคม 2564 ในการประชุมครั้งที่  4/2564 ได้ผ่านการอนุมัติแผนการรับและอัตราค่าธรรมเนียมการศึกษา ของนักเรียนระดับชั้นมัธยมศึกษาปีที่ 1 และชั้นมัธยมศึกษาปีที่ 4 จากคณะกรรมการประจำโรงเรียน 

ปีการศึกษา 2565 ให้เปิดรับนักเรียนรุ่นแรก 

## อาคารและสถานที่
* **อาคารเรียนหลัก** ใช้อาคาร 9 อาคารเฉลิมพระเกียรติ ชั้น 10–11 เป็นอาคารเรียนหลัก 
** มีห้องสำนักงานโรงเรียนสาธิตมหาวิทยาลัยราชภัฏนครราชสีมา ฝ่ายมัธยม อยู่ชั้น 10 ส่วนห้องปฏิบัติการวิทยาศาสตร์ใช้ศูนย์วิทยาศาสตร์ 
* **แหล่งเรียนรู้อื่นๆ **
** อาคาร 27 สำนักคอมพิวเตอร์ 
** สถาบันภาษา 
** สำนักวิทยบริการและเทคโนโลยี 
** สนามกีฬา 
** ศูนย์วิจัยฯ 100 ไร่  
** พิพิธภัณฑ์ไม้กลายเป็นหิน

## อ้างอิง

ราชภัฏนครราชสีมา
หมวดหมู่:โรงเรียนในอำเภอเมืองนครราชสีมา
หมวดหมู่:มหาวิทยาลัยราชภัฏนครราชสีมา
อำเภอโองาจิ

**อำเภอโองาจิ** () เป็นอำเภอในจังหวัดอากิตะ ประเทศญี่ปุ่น ในปัจจุบันมีประชากรประมาณ 18,698 คน มีพื้นที่ 434.32 ตารางกิโลเมตร อำเภอนี้ประกอบด้วยเมืองอูโงะและหมู่บ้านฮิงาชินารูเซะ 

## เมืองและหมู่บ้าน
* ฮิงาชินารูเซะ 
* อูโงะ

หมวดหมู่:อําเภอในจังหวัดอากิตะ
ซ่ง อี้เหริน

**ซ่ง อี้เหริน** (; เกิด 7 พฤษภาคม 1993) เป็นที่รู้จักในชื่อ **ไอรีน ซ่ง** เป็นนักแสดงหญิงชาวจีนและแคนาดา เธอเป็นที่รู้จักจากบท ซังซัง ในซีรีส์แฟนตาซีประวัติศาสตร์เรื่อง *[[สยบฟ้าพิชิตปฐพี]]* (2018)

## ชีวิตในวัยเด็กและการศึกษา
ซ่งอพยพไปแคนาดาพร้อมกับพ่อแม่ของเธอเมื่ออายุแปดขวบ เธอเข้าเรียนในโรงเรียนมัธยมและมหาวิทยาลัยที่นั่นซึ่งเธอเรียนเอกการออกแบบแฟชั่น แต่ต่อมาก็ดร็อปการเรียนเอาไว้

ในปี ค.ศ. 2012, ซ่งกลับมาที่ประเทศจีนและเข้าเรียนที่ สถาบันภาพยนตร์ปักกิ่ง เธอปรากฏตัวครั้งแรกในรายการวาไรตี้ *Day Day Up*

## อาชีพ
ในปี ค.ศ. 2015 ซ่งเปิดตัวการแสดงของเธอในภาพยนตร์โรแมนติกประวัติศาสตร์ *Time to Love* ซึ่งสร้างจากนวนิยายเรื่อง Bu Bu Jing Xin โดย Tong Hua จากนั้นเธอก็แสดงในภาพยนตร์วัยรุ่นเรื่อง *At Cafe 6* และภาพยนตร์กำลังภายใน เรื่อง *[[ดาบปราบเทวดา]]* ในปี ค.ศ. 2016

ในปี ค.ศ. 2018 ซ่งโด่งดังจากบทบาทซังซังในละครย้อนยุคแนวแฟนตาซีเรื่อง *[[สยบฟ้าพิชิตปฐพี]]*

ในปี ค.ศ. 2019 เธอได้แสดงในซีรีส์วัยรุ่นแนวกีฬาเรื่อง *The Prince of Tennis* และซีรีส์โรแมนติกแฟนตาซีเรื่อง *Flavor it's Yours*

ในปี ค.ศ. 2020 ซ่ง ได้แสดงในละครโรแมนติกเรื่อง "The Best of You in My Mind" และ "Professional Single"

## ผลงาน
### ภาพยนตร์

### ซีรีส์

## อ้างอิง

หมวดหมู่:นักแสดงจีน
หมวดหมู่:บุคคลที่เกิดในปี พ.ศ. 2536
หมวดหมู่:นักแสดงหญิงชาวจีนในศตวรรษที่ 21
หมวดหมู่:นักแสดงละครโทรทัศน์หญิงชาวจีน
หมวดหมู่:นักแสดงภาพยนตร์หญิงชาวจีน
หมวดหมู่:บุคคลจากจี่หนาน
หมวดหมู่:ศิษย์เก่าจากมหาวิทยาลัยปักกิ่ง
สโมสรวอลเลย์บอลชายนครราชสีมา ในฤดูกาล 2008

การแข่งขันวอลเลย์บอลของสโมสรวอลเลย์บอลชายนครราชสีมา ประจำปี พ.ศ. 2551 หรือ ปี ค.ศ. 2008

## ตารางคะแนน

## ผลการแข่งขัน

|}

|}

|}

|}

|}

|}

|}

|}

|}

## ผลการแข่งขันประจำฤดูกาล

### รางวัลบุคคล

51
นครราชสีมา
นครราชสีมา
สโมสรวอลเลย์บอลชายนครราชสีมา ในฤดูกาล 2006

การแข่งขันวอลเลย์บอลของสโมสรวอลเลย์บอลชายนครราชสีมา ประจำปี พ.ศ. 2549 หรือ ปี ค.ศ. 2006 เป็นการแข่งขันวอลเลย์บอลในระดับสูงสุดของประเทศไทยเป็นครั้งแรก

## อันดับการแข่งขัน

## ผลการแข่งขัน

### รางวัลบุคคล

***ทำคะแนนสูงสุด**
: วันชัย ทัพวิเศษ
***ตบยอดเยี่ยม**
: วันชัย ทัพวิเศษ

หมวดหมู่:ฤดูกาลแข่งขันของสโมสรวอลเลย์บอลนครราชสีมา
หมวดหมู่:วอลเลย์บอลในประเทศไทย
นครราชสีมา
วัดเกาะเจริญสันติธรรม

**วัดเกาะเจริญสันติธรรม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกาะเต่า อำเภอเกาะพะงัน จังหวัดสุราษฎร์ธานี เป็นวัดแห่งเดียวบนเกาะเต่า วัดตั้งอยู่บนถนนสายหลักของเกาะเต่า ห่างจากตัวเมืองแม่หาดไปทางเหนือ 300 เมตร  เป็นศูนย์รวมของชาวบ้านเพื่อมาทำบุญ ฟังเทศน์ และประกอบพิธีกรรมทางศาสนา นอกจากนี้วัดยังถูกใช้สำหรับเป็นที่ประชุมหรือจัดสัมมนาอีกด้วย ปัจจุบันมีพระอธิการวันนา เปสโล เป็นเจ้าอาวาส

วัดเกาะเจริญสันติธรรม หรือ **วัดเกาะเต่า** ตั้งวัดเมื่อวันที่ 10 มิถุนายน พ.ศ. 2556 ผู้ขออนุญาตสร้างวัดคือ นายกอบชัย เสาวลักษณ์ ได้รับพระราชทานวิสุงคามสีมา เมื่อ 29 พฤษภาคม พ.ศ. 2560 มีพิธียกช่อฟ้า ผูกพัทธสีมา ฝังลูกนิมิต ระหว่างวันที่ 21–25 พฤษภาคม พ.ศ. 2561 โดยวันที่ 21 พฤษภาคม พ.ศ. 2561 เป็นพิธีเปิดงานผูกพัทธสีมา ปิดทองฝังลูกนิมิตวันที่ 22 พฤษภาคม พ.ศ. 2561 และมีพิธีผูกพัทธสีมา ตัดหวายลูกนิมิต วันที่ 25 พฤษภาคม พ.ศ. 2561 อาคารเสนาสนะที่สำคัญ ได้แก่ อุโบสถ และศาลาการเปรียญ

## อ้างอิง

เกาะเจริญสันติธรรม
แม่น้ำจั๋ย

thumb|ภาพริมแม่น้ำจั๋ย ภาพพิมพ์ในผลงานของมิชชันนารีนิกายโรมันคาธอลิกลียง-ซาเวียร์ กีโรต์ (Léon-Xavier Girod) จัดพิมพ์โดย Alfred Mame & fils in Tours ในปี 1899

**แม่น้ำจั๋ย** (; ) เป็นแม่น้ำแม่น้ำทางเหนือของประเทศเวียดนาม มีต้นน้ำในจังหวัดห่าซาง ไหลผ่านจังหวัดหล่าวกาย  จังหวัดเอียนบ๊าย และบรรจบกับแม่น้ำโล ในจังหวัดฟู้เถาะ เป็นแม่น้ำระหว่างประเทศ ทั้งต้นน้ำและปลายน้ำอยู่ในเวียดนาม แต่ตอนกลางของแม่น้ำบางส่วนกั้นเขตแดนจีน-เวียดนาม ในทางตอนใต้ของอำเภอหม่ากฺวัน มณฑลยูนนาน ประเทศจีน แม่น้ำจั๋ยมีความยาวทั้งสิ้น 303 กิโลเมตร มีพื้นที่ลุ่มน้ำ 4,527 ตารางกิโลเมตร ช่วงที่ไหลผ่านประเทศจีนมีความยาว 9.1 กิโลเมตร และพื้นที่ลุ่มน้ำมี 1,768 ตารางกิโลเมตร แม่น้ำสาขาในประเทศจีน ได้แก่ แม่น้ำหนานเป่ย์, แม่น้ำไป๋, แม่น้ำเหอผู่ และแม่น้ำต้าเหลียงจื่อ

## อ่างเก็บน้ำ
อ่างเก็บน้ำท้ากบ่ามีความยาวประมาณ 50 กิโลเมตร เป็นส่วนหนึ่งของการสร้างเขื่อนพลังงานไฟฟ้าพลังน้ำท้ากบ่า

## อ้างอิง

จั๋ย
จั๋ย
จั๋ย
อีวันกิว

**อีวันกิว** (, ) เป็นนิคมประเภทเมืองแห่งหนึ่งในแคว้นเคียฟ ประเทศยูเครน ตั้งอยู่บนฝั่งซ้ายของแม่น้ำแตแตริว เดิมเป็นศูนย์กลางการบริหารของเขตอีวันกิว แต่ในปัจจุบันเขตนี้ถูกรวมเข้ากับเขตวึฌฮอรอด นิคมนี้มีประชากร 10,191 คน (ประมาณการ ค.ศ. 2021)

อีวันกิวตั้งอยู่ทางตอนกลางค่อนไปทางใต้ของเขตวึฌฮอรอด ระหว่างกรุงเคียฟกับเมืองร้างปรือปิยัจ ห่างจากโรงไฟฟ้านิวเคลียร์เชียร์โนบีลไปทางทิศใต้ 68 กิโลเมตร (42 ไมล์) และห่างจากหมู่บ้านดือจัตกือซึ่งเป็นทางเข้าเขตหวงห้ามเชียร์โนบีลประมาณ 32 กิโลเมตร (20 ไมล์) อีวันกิวไม่ได้รับผลกระทบจากภัยพิบัติเชียร์โนบีลมากนักเมื่อเทียบกับเมืองอื่น ๆ

## อ้างอิง

หมวดหมู่:นิคมประเภทเมืองในประเทศยูเครน
ดนีปรอรุดแน

**ดนีปรอรุดแน** () เป็นนครในเขตวาซือลิวกาของแคว้นซาปอริฌเฌีย ประเทศยูเครน ได้รับสถานะนครมาตั้งแต่ พ.ศ. 2513 ในปัจจุบันมีประชากร 18,036 คน (ประมาณการ พ.ศ. 2564) และมีท่าเรือหนึ่งแห่งริมแม่น้ำนีเปอร์

## อ้างอิง

หมวดหมู่:นครในแคว้นซาปอริฌเฌีย
วาซึลกิว

**วาซึลกิว** () เป็นนครที่ตั้งอยู่ริมฝั่งแม่น้ำสตูห์นาในแคว้นเคียฟ ทางตอนกลางของประเทศยูเครน ทำหน้าที่เป็นศูนย์กลางการบริหารของเขตวาซึลกิวสกึย มีประชากร 37,310 คน (ประมาณการ ค.ศ. 2021)

จากแหล่งตั้งถิ่นฐานที่มีประวัติศาสตร์ยาวนานกว่า 1,000 ปี วาซึลกิวได้จัดการปกครองในลักษณะเทศบาลนครมาตั้งแต่ ค.ศ. 1796 เมืองนี้เป็นที่ตั้งของฐานทัพอากาศวาซึลกิวตั้งแต่สมัยสงครามเย็น และในปัจจุบันเป็นศูนย์กลางของอุตสาหกรรมการผลิตเครื่องใช้ไฟฟ้าและเครื่องหนัง

## อ้างอิง

หมวดหมู่:นครในแคว้นเคียฟ
บรอวารือ

**บรอวารือ** () ก่อน ค.ศ. 1969 เป็นที่รู้จักกันในชื่อ **บรอวารี** () เป็นนครในแคว้นเคียฟทางตอนเหนือของประเทศยูเครน ตั้งอยู่ในเขตชานเมืองด้านตะวันออกของกรุงเคียฟ และเป็นศูนย์กลางการบริหารของเขตบรอวารือในแคว้นเดียวกัน ประมาณกันว่าใน ค.ศ. 2021 มีประชากร 109,473 คน

บรอวารือเป็นเมืองเก่าแก่ซึ่งได้รับการกล่าวถึงครั้งแรกใน ค.ศ. 1630 ชื่อนครแปลว่า "โรงเบียร์" เนื่องจากเป็นที่ตั้งของโรงงานผลิตเบียร์หลายแห่ง ในคริสต์ศตวรรษที่ 21 บรอวารือกลายเป็นศูนย์กลางการผลิตรองเท้าของยูเครน นอกจากนี้ยังมีศูนย์แพร่สัญญาณทั้งคลื่นยาวและคลื่นสั้นอีกด้วย โรงกษาปณ์แห่งชาติของยูเครนก็ตั้งอยู่ในนครนี้เช่นกัน

## อ้างอิง

หมวดหมู่:นครในแคว้นเคียฟ
แมลีตอปอล

**แมลีตอปอล** () เป็นนครและเทศบาลในแคว้นซาปอริฌเฌียทางภาคตะวันออกเฉียงใต้ของประเทศยูเครน แต่ในปัจจุบันถูกกองทัพรัสเซียยึดครอง ตั้งอยู่ริมฝั่งแม่น้ำมอลอชนาซึ่งไหลผ่านด้านตะวันออกของนครและไหลลงสู่ชะวากทะเลมอลอชนาซึ่งเชื่อมกับทะเลอะซอฟในที่สุด นครมีประชากรประมาณ 150,768 คน (ประมาณการ ค.ศ. 2021)

แมลีตอปอลเป็นเมืองใหญ่ที่สุดเป็นอันดับที่ 2 ของแคว้นซาปอริฌเฌียรองจากซาปอริฌเฌีย และทำหน้าที่เป็นศูนย์กลางการบริหารของเขตแมลีตอปอล

แมลีตอปอลตั้งอยู่บนจุดตัดของทางหลวงยุโรปสายหลักสองสาย ได้แก่ สาย E58 (เวียนนา–อุฌฮอรอด–เคียฟ–รอสตอฟ-นา-โดนู) และสาย E105 (ชีร์เกอเนส–เซนต์ปีเตอส์เบิร์ก–มอสโก–เคียฟ–ยัลตา) นครนี้ได้รับสมญานามว่า "ประตูสู่คาบสมุทรไครเมีย" เนื่องจากก่อนที่รัสเซียจะเข้ายึดครองไครเมียใน ค.ศ. 2014 นั้น ร้อยละ 80 ของรถไฟโดยสารที่มุ่งหน้าไปยังไครเมียจะผ่านนครนี้ และในฤดูร้อนจะมียานพาหนะสัญจรผ่านนครถึง 45,000 คันต่อวัน

## อ้างอิง

หมวดหมู่:นครในแคว้นซาปอริฌเฌีย
โทโมดาจิ เกมมิตรภาพ

***โทโมดาจิ เกมมิตรภาพ*** () เป็นซีรีส์มังงะญี่ปุ่น  สร้างแนวคิดของเรื่องโดยมิโกโตะ ยามางูจิ เขียนเรื่องและวาดภาพโดยยูกิ ซาโต ตีพิมพ์ในนิตยสาร*[[เบ็ซซัตสึโชเน็งแมกกาซีน]]*ของสำนักพิมพ์โคดันชะตั้งแต่เดือนธันวาคม พ.ศ. 2556 ได้รับการดัดแปลงเป็นละครโทรทัศน์และภาพยนตร์ไลฟ์แอ็กชันสองเรื่องฉายในปี พ.ศ. 2560 ได้รับการดัดแปลงเป็นซีรีส์อนิเมะโทรทัศน์โดยสตูดิโอโอกูรูโตะ โนโบรุ ออกอากาศตั้งแต่เดือนเมษายนถึงมิถุนายน พ.ศ. 2565

## ตัวละคร
;
:
:รับบทแสดงโดย: เรียว โยชิซาวะ
:
;
:
:รับบทแสดงโดย: ยูกิ ยามาดะ 
:
;
:
:รับบทแสดงโดย: ริโอะ อูจิดะ
:
;
:
:รับบทแสดงโดย: ชิมง โอกูระ
:
;
:
:รับบทแสดงโดย: นางิ เนโมโตะ
:

## อ้างอิง

## แหล่งข้อมูลอื่น
*  
*  
*  
* 

หมวดหมู่:มังงะที่ตีพิมพ์ในปี พ.ศ. 2556
หมวดหมู่:อนิเมะที่ออกฉายในปี พ.ศ. 2565
หมวดหมู่:ภาพยนตร์ญี่ปุ่น
หมวดหมู่:การ์ตูนญี่ปุ่นแนวโชเน็ง
หมวดหมู่:สยามอินเตอร์คอมิกส์
หมวดหมู่:โอกูรูโตะ โนโบรุ
หมวดหมู่:เมเดียลิงก์
ทองดีฟันขาว

**ทองดีฟันขาว** () เป็นภาพยนตร์ไทยแนวแอ็คชั่น - ชีวิต ปี 2560 จาก สหมงคลฟิล์ม อินเตอร์เนชั่นแนล ที่ดัดแปลงจากชีวิตจริงของฮีโร่ในตำนานพระยาพิชัยดาบหัก ทหารผู้ภักดีของสมเด็จพระเจ้าตากสินมหาราช กำกับโดย บิณฑ์ บรรลือฤทธิ์ นำแสดงโดย บัวขาว บัญชาเมฆ , ศรศิลป์ มณีวรรณ์ และ นันทวุฒิ บุญรับทรัพย์ ออกฉายครั้งแรกเมื่อวันที่ 9 กุมภาพันธ์ พ.ศ.2560

## เนื้อเรื่อง
ภาพยนตร์แอ็คชั่นอิงประวัติศาสตร์ "ทองดี ฟันขาว" เล่าถึงความมุ่งมั่นไม่ย่อท้อ ความกล้าหาญ ความจงรักภักดีของ "ทองดีฟันขาว" นักมวยที่มีพรสวรรค์ที่โชคชะตานำพาเขาให้มาเป็นทหารที่จงรักภักดีต่อสมเด็จพระเจ้าตากสินมหาราช และต่อสู้เพื่อปกป้องประเทศเป็นวีรบุรุษของคนไทยที่รู้จักในชื่อ "พระยาพิชัยดาบหัก"

## นักแสดง
* บัวขาว บัญชาเมฆ รับบทเป็น จ้อย / ทองดี ฟันขาว / พระยาพิชัยดาบหัก
* ศรศิลป์ มณีวรรณ์ รับบทเป็น รำยง
* นันทวุฒิ บุญรับทรัพย์ รับบทเป็น เชิด
* วรรณภูมิ ทรงสุภาพ รับบทเป็น บุญเกิด
* ชุติรดา จันทิตย์ รับบทเป็น หมวยเล็ก
* ภูธฤทธิ์ พรหมบันดาล รับบทเป็น เรือง / พระยาตาก (สิน) (ตัวจริง)
* กชกร นิมากรณ์ รับบทเป็น แม่สอน
* จรัญ งามดี รับบทเป็น ครูห้าว
* วัชรชัย สุนทรศิริ รับบทเป็น พันฤทธิ์
* นิรุติ สาวสุดชาติ รับบทเป็น นายถึก
* คำรณ ลาภาวิวัตร์ รับบทเป็น นายผัน
* ณัทกฤช พรหมดนตรี รับบทเป็น ครูหมึก

### นักแสดงรับเชิญ
* บิณฑ์ บรรลือฤทธิ์ รับบทเป็น ลุงขี้เมา
* รพีภัทร เอกพันธ์กุล รับบทเป็น ก่ำ / พระยาตาก (สิน) (ตัวปลอม)
* มานพ อัศวเทพ รับบทเป็น ครูเที่ยง
* ครรชิต ขวัญประชา รับบทเป็น เจ้าเมืองพิชัย
* นัยนา ชีวานันท์ รับบทเป็น เมียของครูเที่ยง
* ธีรยุทธ ปรัชญาบำรุง รับบทเป็น เตื่ยของหมวยเล็ก
* ธนา สินประสาธน์ รับบทเป็น ครูเมฆ
* สหัสชัย ชุมรุม รับบทเป็น ครูนิน
* ปรางทอง ชั่งธรรม รับบทเป็น แม่ของจ้อย
* แผลงฤทธิ์ แสงซา รับบทเป็น ครูแผง
* เก่งกาจ จงใจพระ รับบทเป็น หลวงพ่อ
* โยธิน มาพบพันธ์ รับบทเป็น หลวงพ่อ
* ณรัฐ พัฒนาพงศ์ชัย รับบทเป็น นายอึ่ง
* นพฤทธิ์ ศรีบุตร รับบทเป็น นักมวยที่สู้กับนายทองดีกลางสายฝน
* แอม หทัยราษฎร์ รับบทเป็น นักมวยลูกศิษย์ของครูเที่ยง
* อาท ลำนารายณ์ รับบทเป็น นักมวยลูกศิษย์ของครูเที่ยง

## อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์ที่ออกฉายในปี พ.ศ. 2560
หมวดหมู่:ภาพยนตร์มวยไทย
หมวดหมู่:การพรรณนาทางวัฒนธรรมของสมเด็จพระเจ้าตากสินมหาราช
หมวดหมู่:การพรรณนาทางวัฒนธรรมของพระยาพิชัยดาบหัก
โรงพยาบาลเกษมราษฎร์ ศรีบุรินทร์

**โรงพยาบาลเกษมราษฎร์ ศรีบุรินทร์** หรือ **โรงพยาบาลเกษมราษฎร์** เป็นโรงพยาบาลที่จังหวัดเชียงราย ในภาคเหนือของประเทศไทย ซึ่งเป็นโรงพยาบาลที่สำคัญแห่งหนึ่งของจังหวัด ก่อตั้งเมื่อ พ.ศ. 2536 โดยกลุ่มโรงพยาบาลเกษมราษฎร์ซึ่งตั้งอยู่ที่กรุงเทพมหานคร

โรงพยาบาลอยู่บนทางหลวงแผ่นดินหมายเลข 1 ในเมืองเชียงราย โดยเป็นโรงพยาบาลที่ให้บริการเต็มรูปแบบตลอด 24 ชม. ซึ่งมี 120 เตียง สามารถให้การรักษาพยาบาลตามปกติ และบริการที่ทันสมัยในความเชี่ยวชาญพิเศษที่หลากหลาย

## อ้างอิง

## แหล่งข้อมูลอื่น
* 
* 

เกษมราษฎร์ ศรีบุรินทร์
เกษมราษฎร์ ศรีบุรินทร์
ศรีบุรินทร์
หมวดหมู่:โรงพยาบาลที่ก่อตั้งในปี พ.ศ. 2537
ชอปปิง คิง หลุย

**ชอปปิง คิง หลุย** () เป็นละครโทรทัศน์เกาหลีใต้ ที่นำแสดงโดย ซอ อิน-กุก, นัม จี-ฮย็อน, ยุน ซัง-ฮย็อน และ อิม เซ-มี ออกอากาศวันพุธและพฤหัสบดี เวลา 22:00 น. (เวลามาตรฐานเกาหลี) ทางช่องเอ็มบีซีทีวี ตั้งแต่วันที่ 21 กันยายน ถึง 10 พฤศจิกายน ค.ศ. 2016

## เรื่องย่อ
เป็นโรแมนติกคอมมาดี้เกี่ยวกับ หลุยส์ (ซอ อิน-กุก) ทายาทเศรษฐีที่มักใช้เงินซื้อทุกอย่าง อยู่มาวันหนึ่งเขาสูญเสียความทรงจำจากอุบัติเหตุและได้พบกับ บก-ชิล (นัม จี-ฮย็อน) หญิงสาวจากต่างจังหวัด เธอพยายามตามหาน้องชายของเธอที่หายตัวไป ตอนแรกเธอประหลาดใจกับนิสัยการใช้จ่ายของเขา เธอจึงสอนให้เขาซื้อแต่ของจำเป็นหรือของเล็ก ๆ น้อย ๆ ราคาไม่แพง เธอยังได้เรียนรู้ว่าของจำเป็นสำหรับทุกคนมันไม่เหมือนกัน เนื่องจากขึ้นอยู่กับค่านิยมที่หล่อหลอมชีวิตของทุกคน ทั้งคู่เกิดมาเพื่อดูแลซึ่งกันและกันและนำไปสู่ความรักที่ปฏิเสธไม่ได้

## นักแสดง
### ตัวละครหลัก
* ซอ อิน-กุก รับบทเป็น หลุยส์/คัง จี-ซ็อง
: ทายาทคนสุดท้ายที่รอดตายของประธานบริษัท เขาเติบโตขึ้นมาท่ามกลางการเอาอกเอาใจในฝรั่งเศส เขาหันไปบำบัดด้วยการช็อปปิ้งเพื่อบรรเทาความเหงา อยู่มาวันหนึ่งเขาพบว่าตัวเองหลุดเข้าไปอยู่ในกรุงโซลที่พลุกพล่านหลังจากสูญเสียความทรงจำไป
* นัม จี-ฮย็อน รับบทเป็น โก บก-ชิล
: สาวบ้านนอกจาก จังหวัดคังวอน ที่มีบุคลิกที่อ่อนหวาน แม้ว่าเธอจะไม่รู้เรื่องราวเกี่ยวกับเทคโนโลยี แต่ บก-ชิล ก็มีความว่องไวและปรับตัวเข้ากับสถานการณ์ได้ดี
* ยุน ซ็อง-ฮย็อน เป็น ชา จุง-ว็อน
: ผู้อำนวยการฝ่ายขายของ Gold Group และ Goldline.com เขาเป็นคู่ปรับหัวใจของหลุยส์ ต่อมาเขาตกหลุมรัก มา-รี ลูกน้องของเขาและเพื่อนสมัยเด็กของหลุยส์
* อิม เซ-มี รับบทเป็น แพ็ก มา-รี
: เพื่อนสมัยเด็กของหลุยส์ ผู้รักเขาข้างเดียว ต่อมาเธอก็ตกหลุมรัก จุง-ว็อน เจ้านายของเธอ

## งานสร้าง
ได้มีการวางแผนเขียนบทครั้งแรกในวันที่ 15 กรกฎาคม ค.ศ. 2016 ที่สถานีโทรทัศน์ MBC ในเมือง ซังนัม ประเทศเกาหลีใต้ และเริ่มถ่ายทำในวันที่ 18 กรกฎาคม ซีรีส์เรื่องนี้สร้างจากบทละครตลกโรแมนติกของ โอ จี-ย็อง ซึ่งได้รับรางวัล Excellence Prize จากการประกวด Broadcasting Foundation Scenario Contest ครั้งที่ 7 ซึ่งจัดโดย Broadcasting Contents Promotion Foundation ในปี ค.ศ. 2015 แม้จะมีเนื้อหาธรรมดาทั่วไป แต่ละครเรื่องนี้ก็ได้รับคำชื่นชมทั้งจากแฟนละครและนักวิจารณ์

สถานที่ถ่ายทำฉากปราสาทของหลุยส์ในตอนแรกคือปราสาท Bourron ใกล้กรุงปารีสในประเทศฝรั่งเศส

## อ้างอิง

หมวดหมู่:ละครโทรทัศน์ช่องบริษัทกระจายเสียงและแพร่ภาพมุนฮวา‎
หมวดหมู่:ละครโทรทัศน์เกาหลีใต้ในปี พ.ศ. 2559
หมวดหมู่:ละครโทรทัศน์แนวสุขนาฏกรรมจินตนิยมเกาหลีใต้
หมวดหมู่:รายการโทรทัศน์ที่มีฉากในประเทศเกาหลีใต้
หมวดหมู่:ละครโทรทัศน์ที่ถ่ายทำในประเทศฝรั่งเศส
ร่มเกล้า

**ร่มเกล้า** อาจหมายถึง

* ถนนร่มเกล้า – ถนนในกรุงเทพมหานคร หรือ ทางหลวงแผ่นดินหมายเลข 3119 สายมีนบุรี–ลาดกระบัง
* แยกรามคำแหง-ร่มเกล้า – จุดตัดของถนนรามคำแหงและถนนร่มเกล้า
* ถนนศรีนครินทร์-ร่มเกล้า – ถนนในกรุงเทพมหานคร จากถนนศรีนครินทร์ไปยังถนนร่มเกล้าได้
* สมรภูมิบ้านร่มเกล้า – การเผชิญหน้าระหว่างประเทศไทยและประเทศลาว บริเวณบ้านร่มเกล้า
* โรงเรียนร่มเกล้า – โรงเรียนมัธยมสหศึกษาขนาดกลาง ในจังหวัดสกลนคร
* โรงเรียนสารสาสน์วิเทศร่มเกล้า – โรงเรียนของกลุ่มโรงเรียนในเครือสารสาสน์ ในกรุงเทพมหานคร
แองเจลา เดวิส

**แองเจลา อีวอน เดวิส** (; เกิด 26 มกราคม 1944) เป็นนักเคลื่อนไหวทางการเมือง, นักปรัชญา, นักวิชาการและนักเขียนชาวอเมริกัน เธอเป็นอาจารย์ประจำมหาวิทยาลัยแคลิฟอร์เนีย แซนทาครูซ เธอเป็นนักลัทธิมาร์กซิสต์ สมาชิกของพรรคคอมมิวนิสต์สหรัฐ (CPUSA) และเป็นผู้ร่วมก่อตั้งคณะกรรมการแนวร่วมประชาธิปไตยและสังคมนิยม (CCDS) เธอมีผลงานเขียนหนังสือมากกว่าสิบเล่มในประเด็นเกี่ยวกับชนชั้นทางสังคม, สตรีนิยม, ชาติพันธุ์ และระบบเรือนจำของสหรัฐ

เดวิสได้รับรางวัลมากมายรวมถึงรางวัลสันติภาพเลนินจากสหภาพโซเวียต เธอมักถูกอ้างว่าเป็นผู้สนับสนุนความรุนแรงทางการเมืองหลายครั้งในหสรัฐ และเคยถูกวิจารณ์โดยเจ้าหน้าที่ระดับสูงของรัฐบาลสหรัฐ รวมถึงถูกวิจารณ์จากการสนับสนุนสหภาพโซเวียตและรัฐบริวาร เธอได้รับการเสนอชื่อเข้าในหอเกียรติยศสตรีแห่งชาติ และในปี 2020 เธอได้รับการขึ้นชื่อว่าเป็น "สตรีแห่งปี 1971" โดยนิตยสาร *[[Time (magazine)|ไทม์]]* ฉบับ 100 สตรีแห่งปี และในปีเดียวกัน เธอยังได้ขึ้นชื่อเป็น 100 บุคคลผู้ทรงอิทธิพลที่สุดแห่งปีของไทม์

## อ้างอิง

หมวดหมู่:บุคคลจากรัฐแอละแบมา
หมวดหมู่:นักปรัชญาชาวอเมริกัน
หมวดหมู่:ชาวอเมริกันเชื้อสายแอฟริกา
หมวดหมู่:นักวิชาการชาวอเมริกัน
หมวดหมู่:นักลัทธิมาร์กซ์
หมวดหมู่:นักเคลื่อนไหวชาวอเมริกัน
หมวดหมู่:นักวิชาการชาวอเมริกัน
หมวดหมู่:นักสตรีนิยมชาวอเมริกัน
แอนยา

**แอนยา** (Anya) สามารถหมายถึง

## บุคคล
* แอนยา เทย์เลอร์-จอย (Anya Taylor-Joy) - นักแสดงและนักเดินแบบ
* อันยา โรโซวา (Anya Rozova) - นางแบบแฟชั่นชาวอเมริกัน

## ตัวละครในบันเทิงคดี
* อัญญา (ศึกเกมการ์ด อสูรล้านปี) - ตัวละครจากเรื่องไดโนมาสเตอร์
* อาเนีย (เนกิมะ) - ตัวละครจากเรื่องคุณครูจอมเวท เนกิมะ!
* อาเนีย อัลสไตร์ม (Anya Alstreim) - ตัวละครจากเรื่องโค้ด กีอัส
* อาเนีย ฟอร์เจอร์ (Anya Forger) - ตัวละครจากเรื่องสปาย × แฟมิลี
* อันยา เฮปเบิร์น (Anya Hepburn) - ตัวละครจากเรื่องโซล อีทเตอร์ น็อต!

## ดูเพิ่ม
* 
* 
* 
* แอนน์

หมวดหมู่:ชื่อภาษาตะวันตก
หมวดหมู่:ชื่อตัว
หมวดหมู่:นามสกุล
อำเภอกลาง (เทศมณฑลแยซด์)

**อำเภอกลางของเทศมณฑลแยซด์** () เป็นอำเภอในเทศมณฑลแยซด์ จังหวัดแยซด์ ประเทศอิหร่าน จากสำมะโน พ.ศ. 2549 อำเภอนี้มีประชากร 499,808 คนใน 134,300 ครัวเรือน อำเภอนี้แบ่งออกเป็น 3 เมืองคือแยซด์, ชอเฮดีเย และแฮมีดียอ และมีตำบลเพียง 2 ตำบลคือตำบลแฟฮ์แรจและตำบลแฟจร์

## อ้างอิง

กลาง
ทะเลสาบซาโรมะ

**ทะเลสาบซาโรมะ** () เป็นทะเลสาบชายฝั่ง ตั้งอยู่ในอุทยานแห่งชาติอาบาชิริควาซี ใกล้เมืองซาโรมะ คิตามิ ยูเบ็ตสึ กิ่งจังหวัดโอค็อตสค์ จังหวัดฮกไกโด ประเทศญี่ปุ่น เป็นทะเลสาบที่มีขนาดพื้นที่ใหญ่เป็นอันดับสามของญี่ปุ่น และใหญ่ที่สุดในฮกไกโด

ซาโรมะ
วัดนิกรรังสฤษฎิ์

**วัดนิกรรังสฤษฎิ์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลย่านตาขาว อำเภอย่านตาขาว จังหวัดตรัง มีที่ดินตั้งวัดเนื้อที่ 26 ไร่หนึ่งงาน 54 ตารางวา

วัดนิกรรังสฤษฎิ์เดิมวัดนี้มีนามตามชื่อบ้านว่า **วัดย่านตาขาว**  ตั้งวัดเมื่อวันที่ 10 พฤษภาคม พ.ศ. 2471 โดยมีนางพัด ณ พัทลุง ภรรยาหลวงเกษตรสมบัติ เมืองปะเหลียน ในสมัยที่เมืองปะเหลียนยังขึ้นกับการปกครองเมืองพัทลุง โดยนางพัดได้บริจาคที่ดินให้สร้างวัดประมาณ 50 ไร่ ได้รับพระราชทานวิสุงคามสีมาเมื่อวันที่ 1 ธันวาคม พ.ศ. 2471 เขตวิสุงคามสีมากว้าง 40 เมตร ยาว 80 เมตร วัดนี้ได้มีการพัฒนาสืบต่อมาโดยลำดับ จนได้รับการยกย่องให้เป็นวัดพัฒนาตัวอย่างจากกรมศาสนาเมื่อ พ.ศ. 2511 ด้านการศึกษาทางวัดได้เปิดสอนพระปริยัติธรรมตั้งแต่ พ.ศ. 2491 โรงเรียนพุทธศาสนาวันอาทิตย์เปิดสอนตั้งแต่ พ.ศ. 2510 รวมถึงยังมีโรงเรียนมัธยมสามัญของวัดเปิดสอนตั้งแต่ระดับชั้นอนุบาลจนถึงชั้นมัธยมศึกษาปีที่ 6 และมีหน่วยอบรมประชาชนประจำตำบลตั้งอยู่ที่วัด

พลเอกเกรียงศักดิ์ ชมะนันท์ อดีตนายกรัฐมนตรีได้มาประกอบพิธียกช่อฟ้าอุโบสถหลังใหม่เมื่อ พ.ศ. 2522 และสมเด็จพระสังฆราชเจ้า กรมหลวงชินวราลงกรณเสด็จมาที่วัดนี้เมื่อ พ.ศ. 2523

## อ้างอิง

นิกรรังสฤษฎิ์
หมวดหมู่:สิ่งก่อสร้างในอำเภอย่านตาขาว
ชาลส์ แม็กแมน และดาร์วิน จัดจ์

thumb|250px|ชาลส์ แม็กแมน (ซ้าย) และดาร์วิน จัดจ์ (ขวา)
**ชาลส์ แม็กแมน** (; 10 พฤษภาคม พ.ศ. 2496 – 29 เมษายน พ.ศ. 2518) และ **ดาร์วิน ลี จัดจ์ ** (; 16 กุมภาพันธ์ พ.ศ. 2499 – 29 เมษายน พ.ศ. 2518) 
เป็นนาวิกโยธินสังกัดกองพันนาวิกโยธินรักษาความปลอดภัย (เอ็มเอสจี) ประจำสถานทูตสหรัฐในกรุงไซ่ง่อน ประเทศเวียดนามใต้ พวกเขาถูกส่งมาที่เวียดนามใต้ ช่วงเดือนมีนาคมถึงเมษายน พ.ศ. 2518 ในช่วงท้ายสงครามเวียดนาม โดยทั้งสองถูกส่งให้มารักษาความปลอดภัย ณ สำนักงานผู้ช่วยทูตทหารของสหรัฐ (ดีเอโอ) ซึ่งตั้งอยู่ติดกับท่าอากาศยานเตินเซินเญิ้ต

## การเสียชีวิต
ในช่วงก่อนที่ไซ่ง่อนใกล้จะแตก ข้าศึกฝ่ายคอมมิวนิสต์ซึ่งกำลังเข้าประชิดเมืองหลวง ได้ทำการโจมตีด้วยจรวดและปืนใหญ่จากฝ่ายข้าศึกมาที่สนามบินตลอดค่ำคืนจนถึงรุ่งเช้าของวันที่ 29 เมษายน ปรากฏว่าในช่วงเวลาประมาณสามนาฬิกาเศษ ได้มีจรวดขนาด 122 มม. ลูกหนึ่งของข้าศึกพุ่งมาตกใส่จุดรักษาการของทั้งสอง ทำให้นาวิกโยธินรักษาความปลอดภัยทั้งสองนายเสียชีวิตทันที

ศพของพวกเขาถูกนำไปเก็บไว้ในโรงพยาบาลมิชชันซึ่งตั้งอยู่ใกล้กับท่าอากาศยาน และด้วยสถานการณ์ที่เกิดความโกลาหลสับสนอลหม่านในช่วงนั้น ทำให้ศพของนาวิกโยธินตกสำรวจจากความผิดพลาดของเจ้าหน้าที่โรงพยาบาลที่เข้าใจว่าได้ส่งศพคืนกลับไปแล้ว เมื่อสงครามสงบลง ครอบครัวของนาวิกโยธินที่สูญหายนี้จึงได้ดำเนินการค้นหาร่างของลูก ๆ ของพวกเขาเพื่อนำกลับสหรัฐ โดยการติดต่อวุฒิสมาชิกเท็ด เคนนิดี ให้ช่วยเป็นผู้ดำเนินเรื่อง โดยประสานงานผ่านคณะอนุกรรมาธิการผู้ลี้ภัยของวุฒิสภาเพื่อเป็นตัวกลางไปเจรจากับรัฐมนตรีการต่างประเทศของรัฐบาลปฏิวัติเฉพาะกาลแห่งเวียดนามใต้ ในที่สุดการนำศพของนาวิกโยธินทั้งสองนายออกจากเวียดนามก็เป็นผลสำเร็จ ศพได้รับการเคลื่อนย้ายจากกรุงไซ่ง่อนมาพักไว้ที่ท่าอากาศยานดอนเมืองเพื่อส่งกลับสหรัฐในช่วงเดือนกุมภาพันธ์ พ.ศ. 2519

## อ้างอิง

หมวดหมู่:สงครามเวียดนาม
หมวดหมู่:พ.ศ. 2518
หมวดหมู่:ประวัติศาสตร์เวียดนามใต้
หมวดหมู่:นาวิกโยธินสหรัฐ
หมวดหมู่:กลุ่มสอง
วัดนางเหล้า

**วัดนางเหล้า** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลชุมพล อำเภอสทิงพระ จังหวัดสงขลา มีที่ดินตั้งวัดเนื้อที่ 18 ไร่ มีกำแพงวัดทั้ง 4 ด้านเป็นอาณาเขต ปัจจุบันมีพระครูธรรมกถาสุนทร (อิทธิกร) เป็นเจ้าอาวาส

วัดนางเหล้า หรือ **วัดนางลาว** สร้างขึ้นประมาณ พ.ศ. 2225 โดยมีอุบาสิกาชื่อนางลาว มีจิตศรัทธาบริจาคที่ดินและสร้างวัด ต่อมาชาวบ้านเรียกชื่อเพี้ยนไปเป็นวัดนางเหล้า จากนั้นเมื่อ พ.ศ. 2538 ได้มีการขออนุญาตต่อกรมการศาสนาขอเปลี่ยนชื่อใหม่ว่า **วัดลาวัณย์วราราม** (มีความหมายว่าวัดมีความงามอันยอดเยี่ยม) แต่ยังไม่ได้รับการพิจารณาตามที่เสนอขอเปลี่ยนชื่อวัด วัดได้รับพระราชทานวิสุงคามสีมาเมื่อ พ.ศ. 2449

ด้านการศึกษา มีโรงเรียนการประถมศึกษาขึ้นในวัดตั้งแต่ พ.ศ. 2497 และได้ให้อุปการะตลอดมา 

## รายนามเจ้าอาวาส
* หลวงพ่อจันทร์ 
* เจ้าอธิการแก้ว พุทธมุณี
* พ่อท่านเอียด 
* พ่อท่านคล้าย
* พระอธิการพลอย เขมิโก
* พระครูประภัสสรขันติคุณ (ผ่อง ขันติพโล)
* พระครูธรรมกถาสุนทร (อิทธิกร)

## อ้างอิง

นางเหล้า
เทร์รี อิโต

**เทรูโอะ อิโต** (; เกิดวันที่ 27 ธันวาคม ค.ศ. 1949 ที่สึกิจิ เขตชูโอ โตเกียว ประเทศญี่ปุ่น) รู้จักกันในชื่อ **เทร์รี อิโต** (; ) เป็นผู้กำกับ ผู้ผลิตรายการโทรทัศน์ นักวิจารณ์ และนักเขียนชาวญี่ปุ่น ชื่อ "เทร์รี" มาจาก "เทรูโอะ" ชื่อของเขา ที่อยู่บรรพบุรุษของเขาอยู่ที่โยโกชิบาฮิการิ อำเภอซัมบุ จังหวัดชิบะ

## อ้างอิง

## แหล่งข้อมูลอื่น
*Locomotion Co. Ltd 
**Profile 

หมวดหมู่:ผู้กำกับชาวญี่ปุ่น
หมวดหมู่:ผู้ผลิตรายการโทรทัศน์ชาวญี่ปุ่น
หมวดหมู่:นักวิจารณ์ชาวญี่ปุ่น
หมวดหมู่:นักเขียนชาวญี่ปุ่น
หมวดหมู่:บุคคลจากเขตชูโอ (โตเกียว)
ชีวาสรีกัล

**ชีวาสรีกัล** () เป็นสกอตวิสกี้ผสมที่ผลิตโดยชีวาสบราเทอส์ ซึ่งเป็นส่วนหนึ่งของเพอร์น็อดริการ์ต กำเนิดขึ้นเมื่อ ค.ศ. 1786 ในโรงกลั่นสตราธิสลา ณ เมืองคีธ มะรีย์ ในสแตรธสเปย์ อันเป็นโรงกลั่นที่เก่าแก่ที่สุดในที่ราบสูงสกอต (Scottish highlands)

ชีวาสรีกัล มียอดขายเติบโต 61% ระหว่าง ค.ศ. 2002 ถึง 2008 และขายทั่วโลกได้ 4.9 ล้านลิตรเมื่อ ค.ศ. 2012 และ 2013 แต่ลดลงเหลือ 4.4 ล้านลิตรใน ค.ศ. 2015 ชีวาสรีกัลอยู่ในอันดับ 4 ของวิสกี้ผสมที่ขายดีที่สุดในโลกตั้งแต่ ค.ศ. 2016

## อ้างอิง

## แหล่งข้อมูลอื่น

*เว็บไซต์ทางการ

หมวดหมู่:เศรษฐกิจของมะรีย์
หมวดหมู่:สกอตวิสกี้ผสม
หมวดหมู่:ตราสินค้าสกอตแลนด์
อำเภอยามาโมโตะ

[thumb|แผนที่แสดงขอบเขตดั้งเดิมของอำเภอยามาโมโตะใน[จังหวัดอากิตะสีเขียว - ปัจจุบันสีเหลือง -ขอบเขตเดิมในสมัยเมจิตอนต้น  1. ฟูจิซาโตะ2. ฮัปโป3. มิตาเนะ]]

**อำเภอยามาโมโตะ** () เป็นอำเภอในจังหวัดอากิตะ ประเทศญี่ปุ่น มีประชากรประมาณ 29,254 คน และมีพื้นที่ 764.27 ตารางกิโลเมตร  (ณ เดือนสิงหาคม 2556) ในอดีตนครโนชิโระเคยเป็นส่วนหนึ่งของอำเภอยามาโมโตะ

## เมืองและหมู่บ้าน
* ฟูจิซาโตะ
* ฮัปโป
* มิตาเนะ

หมวดหมู่:อำเภอในจังหวัดอากิตะ
วัดลาดศรัทธาราม

**วัดลาดศรัทธาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านลาด อำเภอบ้านลาด จังหวัดเพชรบุรี ที่ดินตั้งวัดมีเนื้อที่ 18 ไร่ มีที่ธรณีสงฆ์ เนื้อที่ 7 ไร่

## ประวัติ
วัดลาดศรัทธาราม หรือ **วัดท่าหมูสี** หรือ **วัดศาลาหมูสี** ตามทะเบียนวัดภาคระบุว่าสร้างเมื่อ พ.ศ. 2245 ได้รับพระราชทานวิสุงคามสีมา เมื่อ พ.ศ. 2332 (ตามบัญชีแผนกศึกษาธิการ อำเภอบ้านลาด) ได้รับพระราชทานวิสุงคามสีมาครั้งหลังเมื่อวันที่ 13 กรกฎาคม พ.ศ. 2563 หากพิจารณาตามหลักฐานที่เหลืออยู่ พบว่าเป็นวัดเก่าแก่ที่ได้รับการปรับปรุงเปลี่ยนแปลงมาโดยตลอด พระบาทสมเด็จพระจุลจอมเกล้าเจ้าอยู่หัวเคยเสด็จประทับ เสวยพระกระยาหารที่วัดนี้ เมื่อเสด็จประพาสมณฑลราชบุรี เมื่อ พ.ศ. 2452 และได้พระราชทานพัด ย่าม และจีวรแพร ให้เจ้าอธิการกลิ่น

## อาคารเสนาสนะ
อาคารเสนาสนะที่สำคัญ ได้แก่ อุโบสถก่ออิฐฉาบปูน ขนาด 5 ห้อง ฐานอ่อนโค้งเล็กน้อย ตัวอาคารสอบมีเสาอิงประดับ หัวเสามีลวดลายปูนปั้น รูปใบไม้ ดอกไม้ ลงสีสด (น้ำเงิน แดง เหลือง) ด้านหน้าเป็นพาไลยื่นออกมา มีเสาก่ออิฐฉาบปูนรับพาไล จำนวน 4 ต้น มีประตูทั้งด้านหน้าและด้านหลังด้านละ 2 ประตู หน้าต่างด้านละ 1 บาน ซุ้มประตูหน้าต่างประดับด้วยลวดลายปูนปั้น เป็นรูปดอกไม้ ใบไม้ หลังคาเครื่องไม้ ลดหลั่นซ้อนกัน 2 ชั้น มุงกระเบื้องว่าวซีเมนต์ แต่ที่พาไลเป็นกระเบื้องดินเผา หน้าบันอุโบสถทั้ง 2 ด้าน เป็นลวดลายปูนปั้นลงสีสด รูปนารายณ์ทรงครุฑยุดนาคประกอบลวดลายเถาไม้ ภายในอุโบสถประดิษฐานพระประธานปูนปั้น ปางมารวิชัย ประดิษฐานอยู่บนฐานชุกชีปูนปั้น เดิมลงรักปิดทอง กำแพงแก้วล้อมรอบอุโบสถ ก่ออิฐฉาบปูน เปิดช่องทางเข้า ด้านหน้าและด้านหลัง ด้านละ 1 ช่อง โดยทำเสาหัวเม็ดประดับ 2 ด้าน นอกจากนี้ที่มุมทั้ง 4 และบางช่วงของกำแพง จะทำเสาหัวเม็ดประดับ เช่นกัน รอบอุโบสถมีใบเสมาประจำทิศ สลักด้วยหินทรายสีแดง

เจดีย์ราย อยู่ด้านหน้าและด้านข้างอุโบสถ จำนวน 9 องค์ (ด้านหน้า 3 องค์ ด้านข้าง 6 องค์) เจดีย์ด้านหน้า 3 องค์ ตั้งอยู่ในกำแพงแก้วเป็นเจดีย์ย่อมุมไม้สิบสอง เจดีย์ด้านข้าง ตั้งอยู่ทางทิศใต้นอกกำแพงแก้ว จำนวน 3 องค์ มีรูปแบบคล้ายคลึงกันจำนวน 5 องค์ โดยเป็นเจดีย์ย่อมุมไม้สิบสองอีกองค์เป็นเจดีย์ขนาดใหญ่กว่าเจดีย์องค์อื่น ตั้งประชิดกำแพงแก้วเป็นเจดีย์ย่อมุมไม้สิบสองเช่นเดียวกัน องค์ระฆังรูปเหลี่ยมประดับปูนปั้นลายรักร้อย
 
หอระฆังก่ออิฐฉาบปูน ทรงปราสาท หลังคาทรงจตุรมุข ยอดมงกุฎ ตั้งอยู่บนฐานบัวย่อมุมไม้สิบสอง ตัวหอระฆังโปร่งคั่นด้วยลูกกรงเตี้ย ๆ ส่วนหลังคามุงกระเบื้อง หน้าบันประดับลวดลายปูนปั้นรูปพระพุทธรูป 

## เจ้าอาวาส

# พระอธิการพุ่ม
# พระอธิการน่วม
# พระอธิการกลิ่น
# พระอธิการเจิม
# พระครูอ่วม
# พระครูวิสุทธิเมธี (พระมหาศรี อุตฺตโร ปธ.5)
# พระครูสุภาณีวิทยาคุณ (เวก วุฑปญฺโญ) 
# พระครูวิกรมพัชรธรรม (สมนึก สิริธมฺโม)

## อ้างอิง

ลาดศรัทธาราม
หมวดหมู่:โบราณสถานในจังหวัดเพชรบุรี
ด่านสิงขร

**ด่านสิงขร** หรือ **จุดผ่อนปรนพิเศษด่านสิงขร** เป็นด่านบริเวณชายแดนไทยที่ติดกับประเทศพม่า ในพื้นที่ตำบลคลองวาฬ อำเภอเมืองประจวบคีรีขันธ์ จังหวัดประจวบคีรีขันธ์ ประเภทจุดผ่อนปรนพิเศษ เป็นจุดที่แคบที่สุดของประเทศไทย โดยวัดจากฝั่งทะเลอ่าวไทย เป็นตลาดการค้าชายแดนที่เป็นเพียงจุดผ่อนปรนการค้าแต่ยังไม่ได้เปิดเป็นด่านหรือจุดผ่านแดนถาวร

## ประวัติ
ด่านสิงขรมีชื่อเรียกอีกอย่างหนึ่งว่า **ช่องสันพราน** หรือ **ช่องสันพร้าว** โดยมีลักษณะเป็นช่องเขาในเทือกเขาตะนาวศรีตอนใต้ ติดชายแดนไทย-พม่า

ในอดีต เส้นทางด่านสิงขรเป็นเส้นทางข้ามคาบสมุทร เป็นที่นิยมของนักเดินทางค้าขายทางทะเล เนื่องจากย่นระยะทางจากฝั่งหนึ่งมายังอีกฝั่งหนึ่ง และอาจมีอุปสรรคในการเดินทางทางทะเลทั้งจากสภาพอากาศหรือโจรสลัด เป็นเส้นทางระหว่างทะเลอ่าวไทยที่จังหวัดประจวบคีรีขันธ์ ไปเมืองตะนาวศรี ไปยังเมืองมะริดบนฝั่งทะเลอันดามันที่ปากแม่น้ำตะนาวศรี เป็นเส้นทางคมนาคมที่มีความสำคัญในทางการค้าระหว่างประเทศตะวันตกและประเทศตะวันออก โดยเฉพาะจีนและอินเดียมายาวนานนับพันปี โดยเฉพาะเมืองตะนาวศรีซึ่งเป็นเมืองท่าค้าขายที่สำคัญติดต่อกับประเทศในยุโรป ซึ่งทำความเจริญรุ่งเรืองให้แก่กรุงศรีอยุธยา ในรัชสมัยสมเด็จพระนารายณ์มหาราช

จนเมื่อ พ.ศ. 2302 พระเจ้าอลองพญาได้ยกทัพลงมาทางใต้เข้ายึดเมืองทวาย เมืองมะริด และเมืองตะนาวศรี และได้ใช้เส้นทางข้ามคาบสมุทรเดินทัพผ่านช่องสิงขรมายังฝั่งทะเลอ่าวไทยที่บริเวณอ่าวหว้าขาว (ห่างจากอ่าวประจวบคีรีขันธ์ไปทางเหนือประมาณ 10 กิโลเมตร) แต่ได้ถูกทหารกองกำลังอาทมาต โดยการนำของขุนรองปลัดชู (ชาววิเศษชัยชาญ) จำนวน 400 คน เข้าซุ่มโจมตีสร้างความเสียหายแก่กองทัพพม่าหลายครั้งหลายครา จนเป็นเหตุการณ์ที่ได้รับการบันทึกไว้

จนกระทั่งในช่วงสงครามโลกครั้งที่ 2 ด่านสิงขรเป็นหนึ่งในเส้นทางยุทธศาสตร์ที่กองทัพญี่ปุ่นสร้างขึ้นเพื่อลำเลียงกำลังพลพร้อมเสบียงอาหาร เชื่อมต่อไปยังฝั่งเมืองมะริดในประเทศพม่า

ในสมัยปัจจุบัน เดิมเป็นด่านค้าไม้เป็นหลัก ส่วนใหญ่จะนำไม้จากพม่าเข้าไทย แต่เมื่อป่าไม้ทางฝั่งพม่าร่อยหรอ จนในที่สุดต้องปิดป่า ทำให้การนำเข้าไทยได้เฉพาะไม้ที่แปรรูปแล้วเท่านั้น มีตลาดเปิดขายทุกวัน เนื่องจากมีการผ่อนผันให้ชาวพม่าข้ามฝั่งนำสินค้าทางการเกษตรต่าง ๆ เข้ามาวางขายได้ ภายในตลาดมีการขายเฟอร์นิเจอร์ที่ทำจากไม้ เครื่องใช้ไม้สอยต่าง ๆ มีทั้งของใช้ในชีวิตประจำวัน เครื่องครัวต่าง ๆ เสื้อผ้า เครื่องประดับ อาหาร ผักสด ผลไม้สด อาหาร ขนม อาหารแห้ง เครื่องปรุงต่าง ๆ ทั้งของไทยและพม่า และต้นไม้ เป็นต้น

## อ้างอิง

หมวดหมู่:ตลาดในจังหวัดประจวบคีรีขันธ์
หมวดหมู่:โบราณสถานในจังหวัดประจวบคีรีขันธ์
หมวดหมู่:ภูมิศาสตร์ของจังหวัดประจวบคีรีขันธ์
หมวดหมู่:ช่องเขาในประเทศไทย
หมวดหมู่:สิ่งก่อสร้างในอำเภอเมืองประจวบคีรีขันธ์
หมวดหมู่:เขตแดนไทย–พม่า
หมวดหมู่:จุดผ่านแดนไทย–พม่า
กีฬาลีลาศในกีฬาแห่งชาติ ครั้งที่ 47

**กีฬาลีลาศใน[[กีฬาแห่งชาติ ครั้งที่ 47]]** เป็นการแข่งขันกีฬาลีลาศที่จัดขึ้นในจังหวัดศรีสะเกษ กำหนดแข่งขันระหว่างวันที่ 8–10 มีนาคม พ.ศ. 2565 โดยได้จัดขึ้นที่หอประชุม โรงเรียนอนุบาลศรีสะเกษ ในครั้งนี้จะมีการแข่งขันทั้งหมด 15 รายการ คือ ประเภทสแตนดาร์ด 6 รายการ ประเภทลาตินอเมริกัน 6 รายการ และประเภทตะลุงเทมโป้ 3 รายการ ซึ่งมีการชิงชัยเหรียญรางวัลรวมทั้งสิ้น 45 เหรียญ

## สรุปเหรียญรางวัล

## ผู้ได้รับเหรียญรางวัล
### ประเภทสแตนดาร์ด

### ประเภทลาตินอเมริกัน

### ประเภทตะลุงเทมโป้

## ผลการแข่งขัน
### ประเภทสแตนดาร์ด
#### Class AA (Adult)

#### Class A (Under 21)

#### Class B (Youth)

#### Class C (Junior II)

#### Class D (Junior I)

#### Class E (Juvenile)

### ประเภทลาตินอเมริกัน
#### Class AA (Adult)

#### Class A (Under 21)

#### Class B (Youth)

#### Class C (Junior II)

#### Class D (Junior I)

#### Class E (Juvenile)

### ประเภทตะลุงเทมโป้
#### Class B, A & AA

#### Class D & C

#### Class E

## อ้างอิง

## แหล่งข้อมูลอื่น
*ตารางการแข่งขันและผลการแข่งขัน 

ลีลาศ
ชาร์เมลล์

ชาร์เมลล์ ซัลลิแวน-ฮัฟฟ์แมน (เกิด 2 พฤศจิกายน ค.ศ. 1970) เป็นนักแสดงชาวอเมริกัน และเกษียณแล้ว เป็นนักมวยปล้ำอาชีพ นักเต้น นักร้อง นางงาม และนักมวยปล้ำอาชีพ ในฐานะภรรยาของ Booker T เธอเป็นที่รู้จักกันเป็นอย่างดีในช่วงเวลาของเธอกับ World Wrestling Entertainment (WWE) ในชื่อ Queen Sharmell หรือ Sharmell ครั้งแรกที่เธอมีชื่อเสียงในโลกมวยปล้ำในฐานะสตอร์ม สมาชิกของคณะเต้นรำมวยปล้ำชิงแชมป์โลก Nitro Girls และเธอยังเล่นเป็นตัวละครชื่อเพสลีย์ Sullivan-Huffman แสดงให้กับ Total Nonstop Action Wrestling (TNA) ภายใต้ชื่อ Sharmell ตั้งแต่ปี 2007 จนถึงออกจาก บริษัท ในปี 2009

## เกียรติยศและรางวัลต่างๆ
***[[Miss Black America]]**
**Miss Black America (1991)
***Wrestling Observer Newsletter**
**Worst Worked Match of the Year (2009) vs. Jenna Morasca at Victory Road
***[[WWE]]**
**WWE Hall of Fame (Class of 2022)

## อ้างอิง

## แหล่งข้อมูลอื่น

*BookerT Online (Booker T's Official Site)
*

หมวดหมู่:นักมวยปล้ำอาชีพหญิงชาวอเมริกัน
หมวดหมู่:ผู้จัดการและผู้จัดการส่วนตัวมวยปล้ำอาชีพ
หมวดหมู่:ผู้เข้าสู่หอเกียรติยศดับเบิลยูดับเบิลยูอี
หมวดหมู่:หอเกียรติยศและพิพิธภัณฑ์มวยปล้ำอาชีพ
กีฬากอล์ฟในกีฬาแห่งชาติ ครั้งที่ 47

**กีฬา[[กอล์ฟ]]ใน[[กีฬาแห่งชาติ ครั้งที่ 47]]** เป็นการแข่งขันกีฬากอล์ฟที่จัดขึ้นในจังหวัดศรีสะเกษ กำหนดแข่งขันระหว่างวันที่ 8–11 มีนาคม พ.ศ. 2565 โดยได้จัดขึ้นทสนามกองบิน 21 จังหวัดอุบลราชธานี ในครั้งนี้จะมีการแข่งขันทั้งหมด 4 รายการ คือ ประภทบุคคลชาย ประเภทบุคคลหญิง ประเภททีมชาย และประเภททีมหญิง ซึ่งมีการชิงชัยเหรียญรางวัลรวมทั้งสิ้น 12 เหรียญ

## สรุปเหรียญรางวัล

## ผู้ได้รับเหรียญรางวัล
### ประเภทชาย

### ประเภทหญิง

## อ้างอิง

## แหล่งข้อมูลอื่น
*ตารางการแข่งขันและผลการแข่งขัน 

กอล์ฟ
กีฬาเจ็ตสกีในกีฬาแห่งชาติ ครั้งที่ 47

**กีฬา[[เจ็ตสกี]]ใน[[กีฬาแห่งชาติ ครั้งที่ 47]]** เป็นการแข่งขันกีฬาเจ็ตสกีที่จัดขึ้นในจังหวัดศรีสะเกษ กำหนดแข่งขันระหว่างวันที่ 7–10 มีนาคม พ.ศ. 2565 โดยได้จัดขึ้นที่สวนเฉลิมพระเกียรติ 80 พรรษา (เกาะกลางน้ำห้วยน้ำคำ) ในครั้งนี้จะมีการแข่งขันทั้งหมด 8 รายการ ซึ่งมีการชิงชัยเหรียญรางวัลรวมทั้งสิ้น 32 เหรียญ

## สรุปเหรียญรางวัล

## ผู้ได้รับเหรียญรางวัล

## อ้างอิง

## แหล่งข้อมูลอื่น
*ตารางการแข่งขันและผลการแข่งขัน 

เจ็ตสกี
ไมเตรยี

**ไมเตรยึ** (; maitreyī; "ผู้เปี่ยมปัญญา") เป็นนักปรัชญาฮินดูผู้มีชีวิตอยู่ระหว่างยุคพระเวทตอนปลายในอินเดียโบราณ ปรากฏชื่อของไมเตรยีใน *[[Brihadaranyaka Upanishad|พฤหทารัณยกอุปนิษัท]]* ว่าเป็นหนึ่งในสองภรรยาของยัญนวัลกยา เข้าใจว่าเธอมีชีวิตอยู่ในช่วง 800 ปีก่อนคิสต์กาล ในขณะที่ในมหากาพย์ *[[มหาภารตะ]]* และ คฤหยสูตร ระบุว่าไมเตรยีเป็นนักปรัชญาอัทไวตะซึ่งเป็นพรหมจารีย์ นอกจากนี้ยังปรากฏชื่อเธอในวรรณกรรมสันสกฤตว่าเป็น *[[brahmavadini|พรหมวทินี]]* ในปัจจุบันเธอได้รับการยอมรับเป็นสัญลักษณ์ของสตรีที่มีปัญญามาก 

ใน *พฤหทารัณยกอุปนิษัท* ระบุว่าไมเตรยีเป็นภรรยาผู้ทรงภูมิของยัญนวัลกยา ส่วนภรรยาอีกคนคือ กัตยยานี (Katyayani) เป็นแม่บ้าน ใน *[[ฤคเวท]]* มีบทสวดราวสิบบทที่เกี่ยวข้องกับไมเตรยี ใน *พฤหทารัณยกอุปนิษัท* มีบทสนทนาตอนหนึ่งระหว่างเธอกับสามีเกี่ยวกับแนวคิดเรื่องอาตมัน ซึ่งเป็นที่รู้จักในชื่อ บทสนทนาไมเตรยี-ยัญวัลกยา (Maitreyi-Yajnavalkya dialogue) ระบุว่าความรักขับเคลื่อนโดยจิตวิญญาณของบุคคล, พูดคุยเรื่องธรรมชาติของอาตมันและพรหมัน ไปจนถึงความเป็นหนึ่งเดียวกัน อันเป็นแนวคิดหลักกลางของปรัชญาสายอัทไวตา บทสนทนาดังกล่าวปรากฏในคัมภีร์ฮินดูจำนวนหนึ่ง ชิ้นเก่าแก่ที่สุดอยู่ในตอน 2.4 และ 4.5 ของ *พฤหทารัณยกอุปนิษัท* หนึ่งในอุปนิษัทที่สำคัญและเก่าแก่ที่สถด อายุราว 700 ปีก่อนคริสตกาล นอกจากนี้ยังปรากฏในคัมภีร์ของสายมัธยันทินาศักตะ และ กานวาศักตะ ถึงแม้ทั้งคู่จะมีลักษณะทางวรรณกรรมที่ต่างอย่างสิ้นเชิง แต่ยังคงมีแนวคิดทางปรัชญาเช่นเดิมอยู่

## อ้างอิง

### บรรณานุกรม
*
*
*
*
*
*
*
*
*
*
*
*
*
*
*

## แหล่งข้อมูอื่น
*Maitreyi-Yajnavalkya Dialogue, 1st set Brihadaranyaka Upanishad 2.4, Max Muller (Translator)
*Maitreyi-Yajnavalkya Dialogue, 2nd set Brihadaranyaka Upanishad 4.5, Max Muller (Translator)
*The conversation of Yajnavalkya and Maitreyi on the absolute self, 1st set, Swami Krishnananda (Translator)

หมวดหมู่:ฤคเวท
หมวดหมู่:นักปรัชญาฮินดู
หมวดหมู่:ฤๅษี
อัชวาก มุฮัรร็อม

**อัชวาก มุฮัรร็อม** (; Ashwaq Moharram; เกิดปี ) เป็นแพทย์และนักเคลื่อนไหวชาวเยเมน เป็นที่รู้จักจากการเคลื่อนไหวเพื่อผู้อดอยากในนครอัลฮุดัยดะฮ์ ประเทศเยเมน

มุฮัรร็อมแต่งงานแล้วและมีลูกสองคน ในปี 2016 ซึ่งในขณะนั้นเธอทำงานเป็นแพทย์มาแล้ว 20 ปี เธอได้รับการขึ้นชื่อเป็นหนึ่งในหนึ่งร้อยสตรีของบีบีซี เธออาศัยอยู่คนเดียวในอัลฮุดัยดะฮ์ ส่วนสามีและลูกย้ายไปอาศัยอยู่ในประเทศจอร์แดน มุฮัรร็อมเคยกล่าวเกี่ยวกับงานที่เธอทำว่า "ฉันเห็นสิ่งเดียวกันกับที่เคยเห็นในโทรทัศน์เวลาที่เกิดทุพภิกขภัยในโซมาเลีย ฉันไม่เคยคิดมาก่อนว่าจะเห็นมันในเยเมน" มุฮัรร็อมทำงานกับหน่วยงานความช่วยเหลือทางมนุษยธรรมนานาชาติมาหลายแห่ง แต่นับตั้งแต่ปี 2015 เธอเลือกออกมาทำเองคนเดียว ขนส่งอาหารและยาโดยใช้รถของเธอที่ในขณะเดียวกันก็ใช้เป็นคลินิกเคลื่อนที่

## อ้างอิง

หมวดหมู่:แพทย์ชาวเยเมน
หมวดหมู่:นักเคลื่อนไหวชาวเยเมน
หมวดหมู่:100 สตรี (บีบีซี)
เกรซ ฮอปเปอร์

**พลเรือจัตวา เกรซ บรูซเตอร์ มัวเรย์ ฮอปเปอร์** ชื่อเกิด Murray (9 ธันวาคม 1906 – 1 มกราคม 1992) เป็นชาวอเมริกัน เป็นนักวิทยาการคอมพิวเตอร์ และนาวิกโยธิน กองทัพเรือสหรัฐ หนึ่งในโปรแกรมเมอร์คนแรกที่สร้าง Harvard Mark I คอมพิวเตอร์ เธอเป็นผู้บุกเบิกการเขียนโปรแกรมคอมพิวเตอร์และได้สร้าง Linker รุ่นแรกๆ ฮอปเปอร์เป็นคนแรกที่ออกแบบทฤษฏีของคอมพิวเตอร์ที่สามารถอ่านภาษาคอมพิวเตอร์ได้หลายภาษาและภาษาโปรแกรม FLOW-MATIC ซึ่งได้นำไปสู่การสร้างภาษา COBOL ซึ่งเป็นภาษาระดับสูงที่ใช้ในการเขียนคำสั่งโปรแกรมคอมพิวเตอร์โดยใช้เป็นภาษาอังกฤษที่ใช้กันอยู่ในทุกวันนี้

ก่อนที่จะเข้าร่วมกับกองทัพเรือ ฮอปเปอร์ได้รับดุษฎีบัณฑิต ในสาขาคณิตศาสตร์จากมหาวิทยาลัยเยล และเคยเป็นศาสตราจารย์วิชาคณิตศาสตร์ที่วิทยาลัยวาสซาร์ ฮอปเปอร์พยายามที่จะสมัครเป็นทหารเรือในช่วงสงครามโลกครั้งที่ 2 แต่กลับถูกปฏิเสธเนื่องจากเธออายุ 34 ปี เธอจึงตัดสินใจเป็นทหารเรือกองกำลังสำรอง ฮอปเปอร์เริ่มทำงานทางด้านคอมพิวเตอร์ในปีค.ศ. 1944 ซึ่งเธอเป็นส่วนหนึ่งของทีม ฮาเวิร์ด มาร์ค 1 นำโดย ฮาวเวิร์ดแฮธาเวย์ไอเคน ในปี ค.ศ. 1949 เธอเข้าร่วมกับ Eckert–Mauchly Computer Corporation และเป็นส่วนหนึ่งของทีมที่พัฒนาคอมพิวเตอร์ UNIVAC I ที่ Eckert–Mauchly เธอเป็นผู้ควบคุมการพัฒนาของหนึ่งในคอมไพเลอร์รุ่นแรกๆ COBOL เธอเชื่อว่าภาษาอังกฤษสามารถนำมาใช้เขียนโปรแกรมได้ ตัวคอมไพเลอร์ของเธอสามารถแปลงจากภาษาอังกฤษเป็น รหัสเครื่องที่สามารถเข้าใจด้วยภาษาคอมพิวเตอร์ได้ ในปี 1952 ฮอปเปอร์ได้สร้างโปรแกรมเชื่อมโยงของเธอสำเร็จ ซึ่งแต่เดิมเรียกว่าคอมไพเลอร์ ซึ่งถูกเขียนสำหรับระบบ A-0 ในช่วงที่เธอกำลังรับใช้ประเทศในช่วงสงคราม เธอเป็นผู้เขียนร่วม สำหรับงานวิจัย 3 งาน ซึ่งอ้างอิงจาก ผลงานของเธอ ฮาเวิด มาร์ค 1

ในปี ค.ศ.1954 Eckert–Mauchly เลือกฮอปเปอร์เป็นคนนำบริษัทของเขาไปสู่การทำโปรแกรมอัตโนมัติและเธอก็ได้เผยแพร่หนึ่งในภาษาที่ถูกแปลเป็นภาษาคอมพิวเตอร์ชนิดคอมไพล์ ในยุคแรกๆเช่น FLOW-MATIC ในปี 1959 เธอได้เข้าร่วมในสมาคม CODASYL ซึ่งได้ปรึกษาเธอเกี่ยวกับการสร้าง คอมพิวเตอร์ที่สามารถอ่านภาษาคอมพิวเตอร์ได้หลายระดับ จึงนำไปสู่ภาษา COBOL ซึ่งมีแรงบันดาลใจมากจากไอเดียของเธอ ทำให้ภาษาคอมพิวเตอร์สามารถเขียนได้จากภาษาอังกฤษได้ทันที ในปี 1996 เธอเกษียรจากหน่วยกำลังสำรองทหาเรือ แต่ในปี 1967 กองทัพเรือเรียกเธอกลับไปรับราชการต่อ เธอได้เกษียรออกจากกองทัพเรือถายหลังในปี 1986 และได้ทำงานเป็น ที่ปรึกษาสำหรับ ดิจิตอลอีควิบเมนต์คอร์เปอเรชัน พูดคุยประสบการณ์ของเธอเกี่ยวกับคอมพิวเตอร์ในที่ทำงาน

จรวดนำวิถีทำลายอากาศยานของอาร์ลีห์เบิร์กกองทัพสหรัฐ ยูเอสเอสฮอปเปอร์ (DDG-70) ถูกตั้งชื่อตามเธอ นั่นคือ Cray XE6 "ฮอปเปอร์" ซูเปอร์คอมพิวเตอร์ซึ่งอยู่ที่ NERSC ตลอดระยะเวลาชีวิตของเธอ ฮอปเปอร์ได้รับปริญญากิตติมศักดิ์ 40 ใบจากมหาวิทยาลัยทั่วโลก Grace Hopper College ที่มหาวิทยาลัยเยล ได้ถูกจัดขึ้นเพื่อเป็นเกียรติแด่เธอ ในปี 1991 เธอได้รับ เหรียญรางวัลเทคโนโลยีและนวัตกรรมแห่งชาติ วันที่ 22 พฤศจิกายน 2016 เธอได้รับเหรียญอิสรภาพประธานาธิบดี จากประธานาธิบดี บารัก โอบามาหลังจากที่เธอได้เสียชีวิตลงแล้ว

## อ้างอิง

หมวดหมู่:บุคคลที่เกิดในปี พ.ศ. 2449
หมวดหมู่:นักวิทยาศาสตร์หญิง